Vaxt.Az - Qiymətlər artıb, yoxsa ...?\n21:26 | 28 fevral 2018 | Çərşənbə Məqaləyə 879 dəfə baxılıb Şriftin ölçüsü\nƏn çox satılan ikinci əl avtomobillərin - son qiymətləri\nMəsələ ilə bağlı danışan Azərbaycan Qiymətləndiricilər Cəmiyyətinin sədri Ramil Osmanlı sözlərinə görə, bazarda daha çox tələbat olan avtomobillər neçə illərdir dəyişməyən bir konnekturadır.\n«Belə avtomobillər üzrə ilk beşliyi Yaponiyanın iki markası - «Toyota» və «Nisan», Cənubi Koreyanın iki markası - «Hyundai» və «KİA», Rusiya istehsalı olan avtomobillər tutur. İkinci əl avtomobil bazarında isə hələ ki Almaniyadan gətirilən «Mercedes» markalı avtomobillər digər rəqiblərini üstələyir».\n«Bu da təbii ki, tələb və təklif strukturu arasındakı ciddi fərqlə əlaqəlidir. Tələb aşağıdır, təklif çoxdur. Ona görə də qiymətlər yenidən azalmaya doğru gedir. Amma azalma ötən dövrlərdə olan artımla müqayisədə aşağıdır. Avtomobillər bazarlarında hələ də durğunluq davam edir».


Rusiya festivalından filmini geri götürən rejissor səbəbi açıqladı -\nAzərbaycan Kinematoqrafçılar İttifaqı İdarə Heyətinin üzvü, kinorejissor Tahir Tahiroviç Teleqraf.com-un suallarını cavablandırıb.\n- Rusiyanın Ukraynaya qarşı müharibə aparmasına etiraz olaraq Krımda keçirilən "Zolotoy Vityaz" ("Qızıl Pəhləvan") festivalından imtina etdiniz. "Qırmızı" filmi ilə festivala nə zaman müraciət etmişdiniz?\n- Əslində, "Zolotoy Vityaz" mənim üçün sevimli festivallardan olub. Son on ildə festivalda altı dəfə iştirak etmişəm. Festival Rusiyanın müxtəlif şəhərlərində keçirilir. Orada dəfələrlə laureat olmuşam.\nFestivaldan imtina etməkdə məqsədim məsələni siyasiləşdirmək deyil, bunu ictimai addım kimi qiymətləndirirəm. Keçən il yay aylarında Rusiya, Ukrayna və müxtəlif postsovet ölkələrində baş tutan festivallara müraciət etdim. "Qırmızı" filmi dəfələrlə festivallarda nümayiş olundu.\nAmma bu dəfə xəbər gəldi ki, sizin filminiz Krımda "Zolotoy Vityaz" festivalına daxil edilib. Rusiyanın Ukraynaya qarşı aqressiv hərəkətinə rejissor kimi ictimai qınağımı göstərmək istədim. Ötən gün rəsmi məktub ünvanladım ki, filmim festivalın proqramından çıxarılsın və səbəbini də bildirdim.\n- Demək, festivaldan imtina etməyinizə səbəb üç gün öncə sizə gələn məktub olub...\n- Bəli. Ukraynadakı hadisələrə görə mənim əlimdən gələn budur. Mən etirazımı bununla bildirmək istədim.\n- Müraciətimə cavab daha mənim üçün maraqlı deyil. Mən öz fikrimi çatdırdım. Artıq əvvəlcədən məlumat verilib, əlimdə sənəd var. Festivalın rəhbərliyi tərəfindən filmin çıxarılıb-çıxarılmaması texniki məsələdir.\n"Zolotoy Vityaz" çox tanınmış festivaldır. Festival mayın 22-dən 27-dək davam edir. Bacardığım qədər haqq-ədalətin yanında olmağa çalışıram. Ukraynaya isə sülh arzulayıram.


Muğamın böyük himayədarı - - İradə ƏLİYEVA\nMuğamın böyük himayədarı - İradə ƏLİYEVA\nMehriban xanım Əliyeva bu mədəniyyət incimizi dünyaya tanıtdı\nBütün dövrlərin parlaq simaları üçün səciyyəvi olan ən mühüm keyfiyyətlərdən biri milli-mənəvi və bəşəri dəyərlərin inkişafına layiqli töhfələr verməklə yanaşı, qlobal miqyasda insanlığın nicatına xidmət edən mühüm ictimai təşəbbüslərlə çıxış etmələri olmuşdur.\nİndi böyük qürur duyğusu ilə deyə bilərik ki, bu narahat dünyada nəcib və ali məqsədlər, bəşəri ideyalar naminə çalışan, insan amilini daim uca tutan xoşməramlı şəxsiyyətlər arasında Azərbaycan Respublikasının Birinci vitse-prezidenti Mehriban xanım Əliyevanın adı xüsusi çəkilir.\nAzərbaycanın birinci xanımının indiyədək çoxşaxəli fəaliyyətinin nəinki ölkəmizdə, onun hüdudlarından kənarda da rəğbətlə qarşılanmasının səbəbləri kifayət qədərdir: o, əzmkar fəaliyyəti ilə milli-mənəvi dəyərlərin, qeyri-maddi irsin dünya miqyasında təbliği ilə yanaşı, həm də sivil dünyada sülhü, sabitliyi, sivilizasiyalararası dialoqu, bir sözlə, insanlığın tərəqqisinə yönələn ali ideyaların reallaşdırılmasını, bu sahələrdə səylərin birləşdirilməsini hədəfə almışdır.\nMehriban xanım Əliyeva görkəmli siyasi xadimdir, yüksək təşkilatçı, bacarıqlı idarəçidir! Ulu öndər Heydər Əliyevin dövlətçilik kursunun fəal təmsilçilərindəndir! Ən əsası isə böyük vətənpərvərdir!\nBu amallara tapınan UNESCO və ISESCO-nun xoşməramlı səfiri Mehriban xanım Əliyeva əzmkar fəaliyyəti ilə məhz belə bir ucalığa yüksəlmiş, cəmiyyətdə böyük nüfuz, ən əsası isə insanların sonsuz məhəbbətini, etimadını qazanmışdır. Azərbaycanın birinci xanımının təşəbbüsü ilə ilk günlərdən həyata keçirilən çoxşaxəli layihələri birləşdirən ümumi ortaq xətt milli genofondun qorunması, saf duyğuların ictimai şüurda möhkəmlənməsi olmuşdur.\nAzərbaycan Prezidenti İlham Əliyev ölkəmizin regionlarına tez-tez səfərlər edir. Hər belə səfər zamanı açılışında şəxsən iştirak etdiyi yeni infrastruktur obyektləri, müəssisələr, mədəniyyət ocaqları ilə Azərbaycanın inkişaf hüdudları daha da genişlənir. Bu baxımdan dövlət rəhbərinin Azərbaycanın Birinci vitse-prezidenti Mehriban xanım Əliyeva ilə birlikdə Qarabağ bölgəsinə səfəri də istisna olmadı. Səfərin ən əlamətdar məqamlarından biri isə Ağdam Muğam Mərkəzinin açılışı, Prezident İlham Əliyevin və Mehriban xanım Əliyevanın bu mərkəzdə ölkəmizin bir qrup muğam ustadı ilə səmimi görüşü, söhbəti idi.\nAğdam Muğam Mərkəzi indiyə qədər Bakı, Ağcabədi və Füzuli şəhərlərində ucaldılmış belə mərkəzlərin dördüncüsüdür. Digər muğam mərkəzləri kimi, Ağdam Muğam Mərkəzi də Mehriban xanım Əliyevanın rəhbərlik etdiyi Heydər Əliyev Fondunun təşəbbüsü ilə inşa edilib.\nMuğam tarixən bu sənətin beşiyi sayılan Qarabağın simvollarındandır. Ona görə də Ağdamda belə bir mədəniyyət məbədinin yüksəlməsi böyük rəmzi məna daşıyır. Ölkə rəhbəri muğam ustadları ilə görüşü zamanı fondun bu təşəbbüsünü yüksək qiymətləndirdi: "Bu gözəl, möhtəşəm bina bir daha onu göstərir ki, Azərbaycan xalqı və dövləti öz milli sənəti olan muğama çox böyük sevgi ilə yanaşır. Bina həm xarici görünüşü və memarlıq baxımından çox gözəldir, həm də daxili tərtibat da göz oxşayır. Dərs otaqları, eyni zamanda, gözəl konsert salonu ən yüksək standartlara cavab verir. Bu Muğam Mərkəzində həm məşhur ifaçılarımız öz məharətlərini göstərəcəklər, həm də gənclər muğam sənətinə cəlb ediləcəklər. Bir sözlə, bu mərkəzin çox böyük əhəmiyyəti, çox böyük mənası var”.\nMuğam Azərbaycan xalqının minillərlə formalaşan tükənməz xəzinəsidir. İnsan qəlbinin, ruhunun dərinliklərində çağlayan nur çeşməsidir. Bu, zəngin fəlsəfi və ədəbi zəmində təşəkkül tapmış bir musiqidir. Xalqın mədəni-mənəvi irsinin ilkin kökləri yaradıcı başlanğıc kimi həmişə ən böyük sirr olaraq qalır. Heç bir nəzəriyyə bu yaradıcılığın ən incə çalarlarını belə olduğu kimi çatdırmaq iqtidarında deyil. Yalnız muğam ifaçıları həmin sirri fəhmlə duyaraq öz ifaları ilə bu sənətə həyat verməyə qadirdirlər. Düşünürük ki, təkcə elə muğamın özü, onun ecazkar sirləri Azərbaycan xalqının nə qədər dərin fikir dünyasına malik olduğunu göstərir.\nMehriban xanım Əliyeva illər əvvəl "Azərbaycan İrs” jurnalında dərc olunmuş "Qarabağ muğamı” adlı məqaləsində bu mədəniyyət xəzinəsinin sirlərini, mətləblərini belə təsvir etmişdi: "Çoxəsrlik tarixə malik olan Azərbaycan muğamı, mütəxəssislərin rəyinə görə, Şərq intibahı çağında özünün çiçəklənmə dövrünü yaşamışdır. Sonrakı dövrlər bu sənətin mahiyyət və məzmununu əsla dəyişdirə bilməmişdir.\nƏlbəttə, muğam təkcə Azərbaycanın deyil, ümumən bəşəriyyətin mənəvi xəzinəsidir. Amma bu da bir reallıqdır ki, istənilən dəyəri təbliğ etmədən, mahiyyətini, əhəmiyyətini insanlara çatdırmadan, ictimai düşüncədə onu həmişə canlı saxlamadan bu dəyərin yaşayacağını, mövcudluğunu qoruyacağını düşünmək sadəlövhlük olardı. Muğamda dilə gələn, danısan xalqın əməlləri, uca hissləri və arzularıdır. Təbiilik, yüksək bədii zövq onun gözəl keyfiyyətləridir.\nLakin insan təbiətən elə bir varlıqdır ki, o, hansısa kənar təsirlərlə bəzən özünün ən qiymətli incilərinə də etinasız yanaşır, onların qədrini bilmir, ruha qida verənlərə yox, ruhu aşındıranlara üz tutur. Düşüncəsini çox da çətinə salmadan onun üçün ən asan görünən, qeyri-sənət nümunələri - bayağı musiqilərlə zövqünü və ruhunu aldatmış olur. Ona görə də əsl sənətə himayəçilik təkcə onun inkişafına dəstək olmaq, bu sənəti yaradanlara kömək göstərmək deyil. Bu, həm də əsl sənəti bayağılığın, yüngül duyğuların ayağına verməməkdir. Cəmiyyətin zövqünü formalaşdırmaq, onu əsl sənətin ardınca aparmaqdır.\nVaxtilə dahi sənətkar Üzeyir bəy Hacıbəyli deyirdi ki, həyatın qanunları amansızdır. Tarixin hərəkətini saxlamaq, onun istiqamətini dəyişmək, dövrünü keçirmiş və mürtəce fikirlərlə yaşayan adamların iradəsindən asılı deyildir. Tarix səhnəsində qalmaq istəyən, öz milliyyətini, dilini, mədəniyyətini və ənənələrini saxlamaq istəyən, öz torpağının sahibi olmaq istəyən bir xalq birinci növbədə özünün milli sərvətini qorumalıdır, onun sahibi olmalıdır. Ona görə istənilən sənətin yaşaması, xalqın sərvəti kimi qorunması, kütlənin zövqünü, mədəni səviyyəsini yüksəltməsi üçün cəmiyyətin öndə gedən insanlarının şəxsi nümunəsinə hər zaman böyük ehtiyac var. Azərbaycan muğamına, sözün əsl mənasında bir dəyər kimi sahib çıxan, bu mənəvi varlığı əsl qayğı ilə öz himayəsinə alan Mehriban xanım Əliyeva əslində bununla ümummilli lider Heydər Əliyevin tarixi irsini davam etdirir. Muğamın Azərbaycanın mənəvi aləmini bütün dünyaya sərgiləyəcək ecazkar bir gücə, əzəmətə malik olduğunu hələ ötən əsrin 70-ci illərində Heydər Əliyev özünəməxsus fəhmi ilə duyurdu. Həmin illərdə Sovet İttifaqında UNESCO-nun himayəsi ilə keçirilən ənənəvi beynəlxalq musiqi festivallarında Qərb dünyası Azərbaycan muğamının heyranlığını yaşamışdı. Qədim sənətimiz hələ o zamandan addım-addım dünya mədəniyyəti məkanına daşınmış, bu mühitin mədəni dəyərləri ilə qaynayıb-qarışmışdı.\nAzərbaycan muğamı insanların ürəyinə yol açacaq bir qüdrətə malikdir.\nNadir sənətə - böyük sərvətə qayğı\nMüstəqilliyimizin ilk illərində Azərbaycan cəmiyyəti mədəni dəyərlərin gələcəyinə doğru uzanan istiqamətlərin də yol ayrıcında dayanmışdı. Muğam bu dövrdə öz mövcudluğunu milli ruh əsasında təmin etsə də, ölkəmizin dünyaya açılmış qapılarından içəri daxil olan xarici musiqilərin fonunda bir qədər eşidilməz olmuş, daha çox yaşlı insanların zövqündə özünü qoruya bilmişdi. Belə bir məqamda Mehriban xanımın isti, həssas münasibəti muğamı geniş musiqi auditoriyası üçün populyarlaşdırdı, yüksək zövq elementi kimi ona marağı artırdı. Əslində, muğam tarixən elitar musiqi sayılıb. Mehriban xanım Əliyeva da muğamı yenidən öz əvvəlki statusuna qaytardı. Cəmiyyətin bu tükənməz xəzinəyə münasibətini yenidən formalaşdırdı. Azərbaycan insanları necə qiymətli bir sərvətə sahib olduqlarını, sanki yenidən anlayaraq bir daha muğama üz tutdular.\nDəyərli sənətkarımız, mərhum kaman ustadı Habil Əliyev çıxışlarının birində deyirdi ki, Mehriban xanımın Azərbaycan muğamı üçün etdikləri əsl ana qayğısıdır. Bunlar bir ananın, öz övladının böyüyüb ayağa qalxması, bir tərəfə çıxması üçün qatlaşdığı fədakarlıqlardır.\nAğdam Muğam Mərkəzinin açılışında ölkəmizin muğam ustadları ilə görüşü zamanı Prezident İlham Əliyev də Mehriban xanımın muğama göstərdiyi diqqətin bütün cəmiyyətimiz tərəfindən yüksək qiymətləndirildiyini xatırlatdı. Onun Azərbaycan muğamının qorunması, inkişafı və dünyada təbliği istiqamətində yerinə yetirdiyi tarixi missiya barədə fikirləri ilə, əslində, ümumən xalqımızın qəlbindən keçənləri, minnətdarlıq duyğularını dilə gətirdi. Prezident qeyd etdi ki, son illər muğamın dirçəldiyini görürük: "Biz əsrlər boyu bu gözəl milli sənətimizi yaşatmışıq, inkişaf etdirmişik, ancaq son illərdə muğamın Azərbaycanda inkişafına çox böyük təkan verildi. Ənənəvi muğam müsabiqələri keçirilir və Azərbaycan televiziyası ilə canlı yayımlanır. Bu müsabiqələrin çox böyük əhəmiyyəti var. Həm gənc nəsil yetişir, həm gənc istedadlar gələcəyə yol tapırlar, həm də muğamın nə qədər gözəl sənət olduğunu bütün Azərbaycan vətəndaşları görür, peyk vasitəsilə dünya da görür”. Dövlət rəhbəri ənənəvi muğam müsabiqələrinin çox əhəmiyyətli hadisəyə çevrildiyini vurğuladı. Həmçinin Heydər Əliyev Fondunun təşəbbüsü ilə ölkəmizdə beynəlxalq muğam festivallarının keçirildiyini, bu təşəbbüsün də çox böyük əhəmiyyətinin olduğunu qeyd etdi. Bu mühüm mədəniyyət hadisələrinin siyasi tərəflərinə, mədəniyyət diplomatiyası elementi kimi daşıdığı mənaya da diqqəti yönəltdi: "...biz bu festivalların keçirilməsi ilə bir daha göstəririk ki, muğam milli sənətimizdir və muğamın bu gün dünyada yaşaması böyük dərəcədə Azərbaycan xalqının zəhməti, istedadı hesabına mümkündür. Biz haqlı olaraq hesab edirik ki, muğamın vətəni Azərbaycandır və beynəlxalq festivalların keçirilməsi, əlbəttə, bu tezisi daha da möhkəmləndirir”.\nMehriban xanım Əliyeva muğam sənətimizi dünyanın ən nüfuzlu konsert salonlarına çıxartdı, bu sənəti təkcə Azərbaycanın deyil, dünyanınkı etdi.\nBu, tarixi hadisə idi\n"Azərbaycanın zəngin mədəniyyətinin və tarixinin ən gözəl incilərindən olan muğam sənəti bizim milli sərvətimizdir. Muğam Azərbaycan xalqına xas olan ən gözəl xüsusiyyətlərin daşıyıcıdır”, - deyən Mehriban xanımın "Torpağa, köklərə bağlılıq, vətənpərvərlik, milli ləyaqət hissi, qonaqpərvərlik, xeyirxahlıq, mərhəmət, emosional zənginlik - bütün bu hisslər muğam fəlsəfəsinin əsasındadır” qiyməti muğamı bir boy da ucaltdı.\nMehriban xanım Əliyevanın fədakar fəaliyyəti, milli dəyərlərimizə sonsuz sevgi və qayğısı Azərbaycan muğamını UNESCO-nun bəşəriyyətin qeyri-maddi mədəni irsi siyahısına daxil etdi.\nPrezident İlham Əliyev görüşdə bu faktı tarixi hadisə kimi qiymətləndirdi və dedi: "Mehriban Əliyeva UNESCO-nun xoşməramlı səfiridir və Azərbaycan muğamını səfir kimi UNESCO-nun qeyri-maddi mədəni irs siyahısına daxil etdirmişdir. Bu da tarixi hadisədir, hesab edirəm ki, sözün əsl mənasında, tarixi hadisədir. Çünki bu addım həm dünya miqyasında muğama göstərilən böyük diqqətin, verilən əhəmiyyətin təzahürü idi, eyni zamanda, UNESCO muğamı Azərbaycan sənəti kimi qəbul edib. Heydər Əliyev Fondunun təşəbbüsü ilə bir çox mədəni tədbirlər, təqdimatlar, sərgilər keçirilmişdir, görkəmli ifaçılarımızın diskləri, kitabları, albomları buraxılıb. Yəni, çox böyük bir iş aparılıb. Bu gün açılışına toplaşdığımız Ağdam Muğam Mərkəzinin yaradılması bu böyük işlərin tərkib hissəsidir”.\nBu, təkcə Azərbaycan muğamının təbliğinə yönələn bir addım deyildi. Həm də muğamın gücündən mədəniyyət diplomatiyasında istifadəyə, muğamın ecazkar dili ilə Azərbaycan həqiqətlərinin dünyaya çatdırılmasına doğru məqsədyönlü cəhd idi. Alboma məhz "Qarabağ xanəndələri” adının seçilməsi arxasındakı incə diplomatik məramı sezmək də bir o qədər çətin deyil. Bu albom ilk dəfə UNESCO-nun baş qərargahında həmin təşkilatın xoşməramlı səfirlərinin illik toplantısında təqdim olundu. Çox da böyük diqqət və maraqla qarşılandı. "Qarabağ xanəndələri” dünyanın diqqətini bir daha Azərbaycanın öz əzəli torpaqlarında, Dağlıq Qarabağda ermənilər tərəfindən üzləşdiyi tarixi ədalətsizliyə yönəltdi. "Qarabağ xanəndələri” layihəsi mədəniyyətin sərhədlərini aşaraq həm də siyasi bir hadisəyə çevrildi.\nMehriban xanımın özünün də söylədiyi kimi, sırf musiqi layihəsindən yetərincə əhəmiyyətli siyasi layihə yarandı: "Balaca muğam ifaçılarını, adətən, "Qarabağ bülbülləri” adlandırırlar. Bu gün... oxumaq üçün onlara Qarabağ dağları, Qarabağ təbiəti, Qarabağ torpağı lazımdır.\nAzərbaycan mədəniyyətinin Üzeyir Hacıbəyli və Bülbül kimi belə böyük korifeylərinin Şuşada doğulduqlarını demək kifayətdir. Bax beləcə, sırf musiqi layihəsindən siyasi layihə yarandı”.\n"Azərbaycan muğamı” və "Muğam aləmi” toplularının nəşri bu layihənin uğurlu davamına çevrildi. Az sonra belə xeyirxah niyyət, nəcib təşəbbüs Azərbaycan muğamına həsr olunmuş xüsusi ensiklopediyanı da ərsəyə gətirdi. Bu cür ensiklopediyanın nəşri ölkəmizin musiqi və elmi ictimaiyyətinin böyük rəğbəti ilə qarşılandı. Azərbaycan muğamının qorunub saxlanması və daha geniş şöhrət qazanması üçün bir əlverişli zəmin də bu ensiklopediya oldu. Və bütün bu xeyirxah, nəcib işlərin təbliğati-maarifləndirici gücü ilə muğam yenidən konsert salonlarına qayıtdı, toy məclislərimizin, el şənliklərimizin bəzəyi oldu.\nMüsahibələrinin birində muğamı xalqımızın genetik kodu kimi dəyərləndirən Azərbaycanın Birinci vitse-prezidenti Mehriban xanım Əliyeva ölkəmizin bütün bölgələrində gözəl səsə, muğam istedadına malik gənclərimizin axtarışına başladı, onlara sahib çıxdı. Heydər Əliyev Fondunun prezidentinin təşəbbüsü ilə keçirilən muğam müsabiqələri və beynəlxalq festivallarla həm bu istedadları bir yerə toplayıb onlara meydan verdi, həm də Azərbaycanda muğam ənənələrinin yaşamasından ötrü nəsillər arasında körpü saldı. Bu müsabiqələrdə özünü təsdiq edə bilmiş gənclərimizin hərəsi indi püxtələşmiş peşəkar xanəndələrdir. Cəmiyyətdə sayılıb-seçilən, sevgi ilə dinlənilən və istedadı dövlətimiz tərəfindən də layiqincə qiymətləndirilən sənətkarlardır.\nMehriban xanım Əliyeva 2008-ci ildə Bakının mərkəzində ucalmasına vəsilə olduğu Beynəlxalq Muğam Mərkəzini ərsəyə gətirməklə ümumilikdə dünyanın çağdaş mədəniyyət tarixinin ən mühüm hadisələrindən birinə də müəlliflik etmiş oldu. Çünki muğam çox ölkələrdə oxunsa da, çox xalqların mədəniyyətində muğamın nişanələri öz əksini tapsa da, dünyada bu sənətin qibləgahı indi məhz Azərbaycandadır. Bu muğam məbədinin qurucusu Azərbaycanın Birinci vitse-prezidenti Mehriban xanım Əliyevadır.\nDünyada özünə "Muğam” adını seçən, muğama xitab edən, ona üz tutan yeganə jurnal da ancaq Azərbaycanda nəşr olunur. Bu jurnalın da yaradıcısı, naşiri, ilk müəllifi Mehriban xanım Əliyevadır.\n"Diqqətinizə təqdim olunan bu jurnal adi nəşrlərdən biri deyil” - Azərbaycan Mədəniyyətinin Dostları Fondunun təsisçisi olduğu nəşrə ön sözündə Mehriban xanım Əliyeva belə yazırdı, - "Ona qeyri-adilik verən, onu digərlərindən özünəməxsusluğu ilə fərqləndirən başlıca cəhət bu jurnalın bütövlükdə muğam sənətinə, muğam aləminə və muğam fenomeninə həsr olunması ilə bağlıdır. Məhz bu səbəbdən belə bir jurnalın nəşrə hazırlanması prosesi də qeyri-adi olmuşdur. Muğam ətrafında aparılan müzakirələr bu işin ayrılmaz tərkib hissəsini təşkil edir”.\nAzərbaycanda "Muğam” jurnalının fəaliyyət göstərməsi, bu nadir sənətin maarifçiliyi ilə məşğul olan bir nəşrin mövcudluğu ümumən dünya mədəniyyəti tarixində hadisə yaradan mənəvi gerçəklikdir.\nVə bu günlərdə açılışı edilən Ağdam Muğam Mərkəzi də bu xoş hadisələrin davamıdır. Xalqımızın mənəvi dünyasını qoruyan, milli ruhumuza güc verən işığın sonsuzluğudur. "Bizim mənəvi dəyərlərimizin, Azərbaycan dəyərlərinin inkişafı, qorunması üçün ədəbiyyatımızın, musiqimizin çox böyük əhəmiyyəti var. Muğam həm ədəbiyyatdır, həm musiqidir, həm də Azərbaycan dilinin saflığını qoruyan sənətdir”, - deyə qeyd edən Azərbaycan Prezidentinin də söylədiyi kimi, incəsənətimiz, ədəbiyyatımız milli ruhumuzu daha da yüksəklərə qaldırır. Bu dəyərlər, onların ucaltdığı milli ruh belə təşəbbüslərin mənəvi dolğunluğu ilə qorunur, hər zaman var olur.\nBu gün Heydər Əliyev Fondunun gördüyü işlərin analoqu yoxdur.\nƏsl insan üçün ən dəyərli xəzinə çalışmaq və başqalarına yaxşılıq etmək bacarığıdır. Mehriban xanım Əliyeva bütün vaxtını, enerjisini insanların rifahına, ali bəşəri dəyərlərin təbliğinə sərf edir.\nMənəvi aləmimizi zənginləşdirən, birliyimizi təmin edən, tariximizi və mədəni irsimizi ucaldan milli sərvətlərimizi qoruyub saxlamaq hər birimizin müqəddəs borcudur. Vətən sevgisi, adət-ənənələrimiz, yurdsevərlik kimi mental keyfiyyətlərimizi özündə təcəssüm etdirən mənəvi dəyərlərimiz bütün dövrlərdə olduğu kimi bu gün də gündəlik həyatımızda əxlaqi meyar rolunu oynayır. Onları yaşatmaq, gələcək nəsillərə ötürmək xalqın keçmişini, onun varlığını qorumaq deməkdir. Bu baxımdan Mehriban xanım Əliyeva millətin gələcəyinə hesablanmış xoşməramlı missiyanı uğurla davam etdirir, milli intibah prosesinə yeni və dəyərli töhfələrini verir.


BÜRCLƏR bizə nə vəd edir?-26 Yanvar » Qadin.Net ~ İlk milli qadın portalı... Azərbaycan xanımlarına...\nBalıqlar - Maraqlı gündür. Öz düşüncələrinizə nəzarət etmək çətindir. Onlar sizi çox uzaqlara aparır və gözlənilməz nəticələrə səbəb olur. Özünüzü çox tənqid etməyin, bacarıq və istedadınıza şübhə ilə yanaşmayın. Bu gün ulduzlar sizin tərəfinizdədir və bundan yararlanmamaq axmaqlıq olar


Turan Cavid, yaxud möhtəşəm ömür simfoniyası\nTuran Cavid. Bu ad özü-özünə elə bir nur saçır ki, onun əlavə aydınlığa, təqdimata ehtiyacı yoxdur. Amma gənc nəslə öz çətin taleyinə mətanətlə sinə gərmiş, üzərinə düşən missiyanı ləyaqətlə başa vurmuş bu dəyərli Azərbaycan övladı haqqında məlumat vermək, doğum gününü bəhanə edib onun kimliyi, şəxsiyyəti, həyat fəlsəfəsi haqqında yaşlı nəslin təəssüratını yeniləmək bizim mənəvi borcumuzdur.\nAzərbaycanın görkəmli dramaturqu, filosof-şairi, fenomenal düha sahibi Hüseyn Cavidin qızı Turan Rasizadə (Turan Cavid) 1923-cü il oktyabrın 2-də dünyaya gəlmişdir. Atasının repressiyaya məruz qalması nəticəsində Turan Cavid kiçik yaşlarından həyatın ən sərt üzünü görmüş və ömrünün sonunadək bu acı xatirələri unutmamışdı. Və elə bütün bu olanlar Turan Cavid bioqrafiyasının sadə bir azərbaycanlı qızının həyat tarixçəsi olaraq qalmasına imkan verməmişdir.\nTuran Cavid 1945-1950-ci illərdə Azərbaycan Dövlət Teatr İnstitutunun (indiki Mədəniyyət və İncəsənət Universiteti) Teatrşünaslıq fakültəsində təhsil almış, həmin institutda müəllim kimi saxlanılmış, 1950-1983-cü illərdə “Azərbaycan teatr tarixi”ndən mühazirələr oxumuşdu. 1968-ci illərdə C.Cabbarlı adına Azərbaycan Dövlət Teatr Muzeyində elmi işçi və 1968-1991-ci illərdə direktor vəzifələrində çalışmışdı. 1991-ci ildən ömrünün sonunadək Hüseyn Cavidin Bakıdakı ev-muzeyinin direktoru işləmişdi. Respublikanın mədəni həyatında iştirak etmiş, mətnşünaslıq sahəsində ciddi fəaliyyət göstərmişdi. O, Hüseyn Cavidin 1958-2004-cü illərdə nəşr olunmuş bütün kitablarının tərtibçisi idi. 1982-ci ildə Azərbaycan Respublikasının Əməkdar mədəniyyət işçisi, 1997-ci ildə Hüseyn Cavid mükafatı laureatı, Prezident təqaüdçüsü (2002), Dövlət Əfv Komissiyasının üzvü (2000-2004) olmuşdu.\nŞəxsi həyatını, ailə səadətini qurmaq əvəzinə, Turan xanım bütün ömrünü valideynlərinin və qardaşının xatirəsinin yaşamasına, Hüseyn Cavid və Ərtoğrol Cavid irsinin toplanıb təbliğ olunmasına, cavidlər ailəsinin nurunu yaşadacaq ev-muzeyin yaradılmasına sərf etdi. Onun ən böyük zəhməti Hüseyn Cavidin üslubunu, təkraredilməz, unikal bədii dilini qorumaqla ədibin müfəssəl beşcildliyini hazırlayıb oxucuların ixtiyarına vermək və Bakının mərkəzində, bir vaxtlar H.Cavidin yaşadığı mənzildə Ümummilli lider Heydər Əliyevin xeyir-duası ilə ev-muzeyi yaratmaq oldu.\nTuran Cavid 2004-cü il sentyabrın 12-də 81 yaşında bu dünyadan köçdü və Naxçıvanda Cavidlərin uyuduğu məqbərədə dəfn olundu. Bu həyatda atası, dahi şairimiz Hüseyn Cavidin adına layiq bir ömür sürməklə nə qədər xeyirli və gərəkli övlad olduğunu sübut etdi. Bu mənada, onun həyatı və yaradıcılığı bütün azərbaycanlılara, Vətən övladlarına bir örnəkdir.\nBiz onsuz qalsaq da, o, bizimlə qaldı və Hüseyn Cavidin Ev Muzeyi bu illər ərzində Cavidlər ailəsinin xatirəsini əbədiləşdirmək üçün bütün qüvvələrini sərf etdi: Hüseyn Cavidin Ev Muzeyinin layihəsi olan “Cavidşünaslıq” toplusu 30 cilddə çapdan çıxdı, Hüseyn Cavidin mükəmməl biblioqrafiyası hazırlanıb nəşr edildi, “Hüseyn Cavidin aforizmləri”, “Hüseyn Cavid, Abdulla Şaiq. Ədəbiyyat dərsləri”, Ərtoğrol Cavidin 1938-1941-ci illərdə dahi Bülbülün rəhbərliyi ilə toplayıb şərhlər verdiyi folklor mətnləri işlənərək 13 cilddə “Azərbaycan qeyri-maddi mədəniyyət abidələri və Ərtoğrol Cavid” adı ilə çap olundu, Hüseyn Cavidin şeirlərinə bəstələnmiş mahnılardan ibarət “Sözləri Hüseyn Cavidindir” albomu işıq üzü gördü, Hüseyn Cavidin əsərləri Avropa və Şərq dillərində nəşr olundu, müntəzəm olaraq Cavidlərin anım günləri və Cavid yaradıcılığına həsr olunmuş elmi sessiyalar keçirildi, Cavid irsinin KİV və muzeyin nəfis tərtibatlı veb saytı (www.huseyncavid.com) vasitəsilə geniş kütlələr arasında təbliği həyata keçirildi.\nHəmçinin, Turan Cavidin həyat və fəaliyyətini əks etdirən “Turan Cavid, ömür salnaməsi” adlı kitab nəşr olundu. Bu kitabda çox böyük yaradıcılıq, araşdırmaçılıq missiyası ilə kifayət qədər maraqlı və zəngin həyat yolu keçmiş Turan xanımın şəxsiyyəti, onun ictimai fəaliyyəti barədə xeyli sayda material toplanıb ictimaiyyətin ixtiyarına verildi. 100-ə yaxın müxtəlif mətn, 300-dən artıq foto və sənədin yer aldığı bu nəşrdə Turan Cavidin bütün həyat və yaradıcılığına işıq salındı, onun haqqında bütün materiallar sistemli və kompleks şəkildə toplanaraq “ömür salnaməsi”nə çevrildi.\nBu kitabdan söz düşmüşkən qeyd etməliyik ki, Turan Cavidin Ümummilli lider Heydər Əliyevə yazdığı məktub və ulu öndərin Turan xanıma yubiley münasibətilə təbriki də həmin nəşrin nadir materialları sırasında yer alır. Ümumiyyətlə, ulu öndər Heydər Əliyev Cavidlər ailəsinin taleyində çox mühüm yer tutur. İstər Hüseyn Cavidin nəşinin uzaq Sibirdən Vətənə gətirilərək torpağa tapşırılması, istər Naxçıvanda və Bakıda Hüseyn Cavidin adının əbədiləşdirilməsi məqsədilə bir sıra muhüm addımların atılması, o cümlədən, Hüseyn Cavid məqbərəsinin və heykəlinin ucaldılması, ədibin adının məktəb, park, prospekt və küçələrə verilməsi, istərsə də Hüseyn Cavidin Ev Muzeyinin yaradılması haqqında sərəncamın imzalanması Ulu Öndərin Cavidlər ruhuna ehtiramı, cavidsevərlərə böyük hədiyyəsidir. Bu ehtiramı və diqqəti Hüseyn Cavidin Ev Muzeyinin açılış mərasimində ulu öndər Heydər Əliyevlə Turan Cavidin söhbətindən, bu və digər mərasimlərdə Turan Cavidlə birgə lentə alınmış video qeydlərdən, fotolardan da açıq-aydın sezmək mümkündür.\nİllər bir göz qırpımında ötüb keçir ... Nə kədər unudulur, nə sevinc. Artıq 17 ildir ki, Turan xanım cismən aramızda deyil. Lakin içimizdəki Turan Cavid işığı heç zaman sönmür. Onun ruhu binagüzarlıq etdiyi AMEA Hüseyn Cavidin Ev Muzeyində yaşayır. Yenə də muzeyin mənəvi rəhbəri kimi əməkdaşlarını yeni layihələrə ruhlandırır.\nHüseyn Cavidin Ev Muzeyinin direktoru,


İcra başçısı yol pulunu yeyib - Beyləqanda » Vertikal.az\nİcra başçısı yol pulunu yeyib - Beyləqanda\nTarix: 9-12-2015, 11:34 | Çap et\nBeyləqanda sakinlər şəhərdaxili küçə yollarının bərbad vəziyyətdə olmasından şikayətçidirlər. Şəkildə gördüyünüz küçə Beyləqan şəhərinin mərkəzi küçələrindən biridir.\nVİZUAL.az-a verilən xəbərə görə, Beyləqanın küçələrində yolların bərbad vəziyyətdə olmasından şəhər sakinləri dəfələrlə şikayət edib.\nBeyləqanın mərkəzi yolları da tamamilə bərbad haldadır. Kənd yolları ilə eyni səviyyədədir. Yolların təmiri ilə bağlı rayon rəhbərliyinə dəfələrlə müraciət olunub, ancaq camaatın başını aldadıb öz işlərini görürlər.


SD yaddaş kartı (flash sürücü) oxunmazsa nə etməli? – INOI Kömək Mərkəzi\nSD kart işləmir və ya "SD kart" cihazı zədələnmişdir\nCihazınızın yaddaş kartını olduqca "görmədiyi" vəziyyətin ən yaygın variantı: yaddaş kartını Android-ə bağladığınız zaman SD kartın işləmədiyini və cihazın zədələndiyini göstərən bir mesaj görünür.\nMesajı tıklayaraq yaddaş kartını formatlaşdırmaq təklif olunur.\nBu həmişə yaddaş kartının həqiqətən zədələndiyini, xüsusilə də kompüterdə və ya dizüstü kompüterdə işlədiyi təqdirdə demək deyil. Bu vəziyyətdə belə bir mesajın ümumi səbəbi Android tərəfindən dəstəklənməyən bir fayl sistemidir (məsələn, NTFS).\nBu vəziyyətdə nə etməli? Aşağıdakı seçimlər var.\nYaddaş kartında vacib məlumatlar varsa, onu kompüterə köçürün və sonra yaddaş kartını kompüterdəki FAT32 və ya ExFAT-a formatlaşdırın və ya sadəcə Android cihazınıza daxil edin və portativ sürücü və ya daxili yaddaş kimi formatlayın\nYaddaş kartında vacib məlumatlar olmadıqda, formatlaşdırma üçün Android vasitələrindən istifadə edin: ya SD kartın işləmədiyi barədə bildirişin üzərinə vurun və ya Parametrlər - Saxlama və USB sürücülər bölməsinə daxil olun, "Çıkarılabilir yaddaş" bölməsindən "SD kart" düyməsini basın. "Zədələnmiş" qeyd edildi, "Konfiqurasiya" düyməsini basın və yaddaş kartı üçün formatlama seçimini seçin ("Portable Storage" seçimi onu yalnız mövcud cihazda deyil, həm də kompüterdə istifadə etməyə imkan verir).\nAncaq bir Android telefon və ya tablet yaddaş kartını formatlaya bilmirsə və hələ də görmürsə, problem yalnız fayl sistemində olmaya bilər.\nQeyd: zədələnmiş bir yaddaş kartı haqqında eyni mesajı başqa bir cihazda və ya cari cihazda daxili yaddaş kimi istifadə edildiyi halda bir kompüterdə oxuya bilmədən ala bilərsiniz, ancaq cihaz zavod parametrlərinə yenidən quruldu.\nDəstəklənməyən yaddaş kartı\nBütün Android cihazları hər hansı bir miqdarda yaddaş kartını dəstəkləmir.\nTelefonunuzun və ya tabletinizin yaddaş kartını aşkar etməməsi ilə qarşılaşırsınızsa, spesifikasiyasını yoxlayın: Bağlamaq istədiyiniz yaddaş yaddaş kartının (Micro SD, SDHC, SDXC) ölçüsü və növünün dəstəklənməsini İnternetdən axtarmağa çalışın. Bir çox cihaz üçün dəstəklənən həcm haqqında məlumat Yandex Market-dədir, lakin bəzən İngilis mənbələrində xüsusiyyətlər axtarmalısınız.\nBir yaddaş kartında və ya bunun üçün yuvada çirklənmiş kontaktlar\nTelefonunuzda və ya planşetinizdəki yaddaş kartı yuvasında toz yığılmışsa, həmçinin yaddaş kartının kontaktlarının oksidləşməsi və çirklənməsi halında, Android cihazında görünə bilməz.\nBu vəziyyətdə, kartın özündəki kontaktları (məsələn, silgi ilə diqqətlə düz bir sərt bir səthə qoyaraq) və mümkünsə telefonda (kontaktlara daxil olmağınız və ya necə əldə etdiyinizi bilirsinizsə) təmizləməyə cəhd edə bilərsiniz.\nYuxarıda təsvir edilən variantlardan heç biri uyğun gəlmirsə və Android hələ də yaddaş kartına cavab vermirsə və görmürsə, aşağıdakı seçimləri sınayın:\nBir kart oxuyucusu kompüterə qoşulduqda bir yaddaş kartı görünsə, onu Windows-da FAT32 və ya ExFAT formatında formatlamağa və telefon və ya planşetinizə yenidən bağlamağa çalışın.\nMicro SD kartın nə Android, nə də kompüterdə (Disk İdarəetmə proqramı da daxil olmaqla) göstərilməməsi vəziyyətində, kontaktlarda problem yoxdur, çox güman ki, zədələnmiş olduğundan işə yaramırsınız.\nÇin onlayn mağazalarında tez-tez satılan "bir saxta" yaddaş kartı var, bir yaddaş ölçüsünə sahib olduğunu iddia edir və kompüterdə göstərilir, lakin faktiki miqdar azdır (bu, proqram təminatından istifadə olunur), belə yaddaş kartları Android-də işləməyə bilər.\n154 istifadəçi bu məqaləni bəyəndi cəmi 169 səs)\nİNOI düyməli telefonlardakı melodiya, səs həcmi və digər parametrləri necə dəyişdirmək olar


Moskva Milli Tədqiqatlar Nüvə İnstitutunda "Nüvə texnologiyası sahəsində təhsilin və kadr hazırlığının təşkili" şəbəkəsi (STAR-NET) Baş Məclisinin genişləndirilmiş iclası keçirilib. Şəbəkənin prezidenti, Milli Tədqiqatlar Nüvə İnstitutunun rektoru Mixail Strixanov tədbir haqqında məlumat verdikdən sonra STAR-NET şəbəkəsinin üzvlüyünü təsdiq edən sertifikatları nümayəndələrə təqdim edib. Sonra şəbəkənin infrastrukturunun yaradılması barədə İcraçı direktor, professor A.N.Kosilov çıxış edib. Çıxışdan sonra şəbəkənin Beynəlxalq Atom Agentliyinin (İAEA) nüvə texnologiyası sahəsində çalışan universitetlərlə əməkdaşlıq məsələləri müzakirə edilib. Tədbirdə Bakı Dövlət Universitetini Fizika fakültəsinin dekanı, professor Məhəmmədəli Ramazanov təmsil edib. Dəyirmi masada çıxış edən professor Məhəmmədəli Ramazanov qeyd edib ki, nüvə texnologiyasının istifadəsi bugünkü dünya üçün reallıqdır və onun nəticəsinin ümümbəşəri əhəmiyyəti var. Nüvə texnologiyasının gələcək fəsadlarını aradan qaldırmaq üçün yüksək ixtisaslı kadrlar hazırlamaq lazımdır.\nSonda Baş Məclisin protokolunun imzalanma mərasimi keçirilib. Rəsmi görüşdən sonra Milli Tədqiqatlar Nüvə İnstitutunun Nanotexnologiya mərkəzinə ekskursiya təşkil olunub.\nQeyd edək ki, STAR-NET şəbəkəsi Beynəlxalq Atom Agentliyinin (IAEA) dəstəyi ilə 2015-ci ilin sentyabrında yaradılıb və Avstriyada rəsmi qeydiyyatdan keçib. STAR-NET regional şəbəkənin əsas məqsədi nüvə sahəsində biliklərin inkişafı, idarə edilməsi, saxlanılması, yüksəkixtisaslı insan ehtiyyatlarının yaradılması, təhlükəsiz nüvə texnologiyası sahəsində kadrların formalaşdırılmasının yaxşılaşdırılmasıdır. Şəbəkəyə 6 ölkədən 13 universitet qoşulub və Bakı Dövlət Universiteti bu şəbəkənin üzvüdür.


Turkiye Antalyada restoran-kafe 20811\nTurkiye Antalyada restoran-kafe\nElana düzəliş et Elan № 20811Şəkil yoxdur\nElan № 20811Tarix: 22.12.2015Baxış sayı:137\nTurkiyenin Antalya seherinde Akdeniz Universitetinin arxasinda yerlesen Telebelerin en cox yerlesdiyi bolgede,iki ay fealiyet gosteren,sifirdan tikirib ve kosmetik remontu olan kafe-restoran satilir ve ya isletmek ucun kiraye verilir.Geyd: ic dizayni taxtadan edilib,icerisinde gereken deme olarki butun esyalari var (qab-qasiq-Gural porselen,qazanlar,tavalar,cengel/qasiq/bicaq,soyufucular,flitroz,ve s.elecede taxta masalar,rengli oturacaqlar()stul,divanlar P.S oturacaq/divan ve masalar sifarisle etdirib),plazma lcd tv,full musigi merkezi,led isiqlandirma,gizli isiq,alcipandan asma tavan. Mekanin yaninda pansionlar,telebe yataqxanalari(yurd),mekteb var. Azerbaycanli ve Turk telebelerin coxluq teskil etdiyi bolgedi. Baska olkede nece muddet gozlediyim doktorantura tehsiline gore getmek mecburiyetinde olduguma gore tecili olaraq severek acdigimiz restoranimiza yeni sahib axtaririq.\nƏlaqədar şəxsZerife Memmedova\n+905379215048 Məktub göndər Dostlarla paylaş\n3 mərtəbəli bina,75 sot torpaq Bakı • Yasamal r 1 azn\nabyekt Bakı • Abşeron r. 65 000 azn\nKiraye ev,1 otaq orta temirli ev Bakı • Yasamal r 250 azn


“BDU-nun Yapon dili şöbəsinin təkmilləşdirilməsi” layihəsi üzrə müqavilə imzalanıb – Boyukmillet.com\nHome » Dünya » “BDU-nun Yapon dili şöbəsinin təkmilləşdirilməsi” layihəsi üzrə müqavilə imzalanıb\n“BDU-nun Yapon dili şöbəsinin təkmilləşdirilməsi” layihəsi üzrə müqavilə imzalanıb\nQonaqları salamlayan rektor, akademik Abel Məhərrəmov universitetin beynəlxalq əlaqələrindən, o cümlədən Yaponiya universitetləri ilə uğurlu əməkdaşlıqdan bəhs edib. Qeyd edib ki, 2000-ci tədris ilindən etibarən Bakı Dövlət Universitetinin Şərqşünaslıq fakültəsində “Uzaq Şərq dilləri və ədəbiyyatı” kafedrası yaradılıb, Yapon dili və ədəbiyyatı, Çin dili və ədəbiyyatı, Koreya dili və ədəbiyyatı ixtisasları açılıb. Bu illər ərzində Yaponşünaslıq ixtisasının 11 buraxılışı üzrə 100-dək bakalavr, yeddi buraxılış üzrə 10-dan artıq magistr hazırlanıb, bir nəfər elmlər doktoru dissertasiyası müdafiə edib. Məzunlardan altı nəfəri Yaponiyada magistraturada təhsil alıblar. Bakı Dövlət Universiteti və Yaponiyanın Azərbaycandakı səfirliyinin birgə təşkilatçılığı ilə ötən illə ərzində ənənəvi olaraq Bakı Yapon dili Natiqlik müsabiqəsi, konfranslar, Yapon mədəniyyət günləri kimi tədbirlər keçirilib. A.Məhərrəmov bildirib ki, hazırda BDU – şərqşunaslıq fakultəsinin məzunları yaponiyanın ölkəmizdəki səfirliyində çalışır, eləcədə universitet məzunları Tokiyoda tez tez beynəlxalq müsahibələrdə qalib gəlirlər. Rektorun sözlərinə görə, ikitərəfli münasibətlər uğurla inkişaf edərək, dostluq və tərəfdaşlıq xarakteri daşıyır.\nPrevious Vidadi Zeynalov məhkəmədə ifadə verməkdən imtina etdi\nNext Ankarada Suriya müxalifətinin nümayəndələri ilə danışıqlar aparılacaq


Hakimiyyətin daha bir çirkin oyunu: hüquq müdafiəçisi Leyla Yunus həbs edildi.. Yenilənir | Ədalətsizliklə Mübarizə\nCinayətkar Hakimiyyət öz çinkin oyunlarını davam etdirərək bugün tanınmış hüquq müdafiəçisi Leyla Yunus həyat yoldaşı Arif Yunus ilə birlikdə Bakı hava limanında Doxaya gedərkən saxlanılıb.\nSərhədi keçərkən onlara ölkəni tərk etmələrinin qadağan olduğunu bildiriblər.\nAmma Leyla və Arif Yunusu müşayət edən Qərb diplomatları – Fransa səfiri və Amerika səfirinin müavini prpezident administrasiyasının müavini Novruz Məmmədovla danışdıqdan sonra, onları sərhəddən buraxmışlar. Amma, sonradan təyyarəyə minərkən yenidən saxlayıblar.\nLeyla Yunus telefonla 4 nəfər mülkü geyimli şəxs videoçəkilişlə onları dindirmək istəməsini bildirib. Lakin o vəkilsiz suallara cavab verməkdən imtina edib.\nBakı saatı ilə 23.30da onlara saxlanıldıqlarını bildiriblər. Onlara bildiriblər ki, əvvəl çantaları, sonra isə ofis və mənzillərində axtarışlar aparılacaq. Hava limanına vəkil Xalid Bağırov yollanıb.\nVəkil Xalid Bağırov bir qədər əvvəl hava limanında olsa da, ona heç bir məlumat verilməyib və saxlanılan şəxslərlə görüşməsi mümkün olmayıb.\n“Onlar indi də hava limanındadırlar. Hazırda hüquq-mühafizə orqanları onların yüklərində axtarış aparır. Bundan sonra isə evlərində və ofislərində axtarış aparılacağı gözlənilir” – X.Bağırov.\nThis entry was posted on 28.04.2014 by ƏDALƏTSİZLİKLƏ MÜBARİZƏ.


Tonik nədir və necə istifadə olunur?\n“Yayda üz dərisinə qulluq ” bloqumuzu oxuyanlar az da olsa toniklər ilə tanışdırlar, artıq toniklərin cild baxımındakı vacib rolunu az-çox bilirsiniz. Bu bloqumuzda isə sizlər üçün sözün əsl mənasında qızıl xırdalamışıq. Üz təmizləmə prosesinin əvəzolunmaz, heç vaxt unudulmaması gərəkən mərhələlərindən biri olan toniklərdən istifadə artıq vərdişinizə çevriləcək. Hətta üz dərisinə olan faydalarını oxuduqca bu vaxta qədər istifadəsini gecikdirdiyinizə və ya ümumiyyətlə istifadə etmədiyinizə görə heyifislənəcəksiniz.\nBloqumuz bir neçə hissədən ibarətdir:\nTonik nə zaman istifadə olunur?\nTonik hansı bölgələrə tətbiq olunur?\nTonik necə istifadə olunur?\nTonikin dəriyə faydaları nələrdir?\nTonikləri necə və nəyə əsasən seçmək lazımdır?\nSağlam, parlaq və gözəl dəriyə sahib olmaq üçün əlimizdən gələni edirik. Müxtəlif dəriyə qulluq məhsullarından tutmuş ən keyfiyyətli makiyaj vasitələrinə qədər bir çox şeydən istifadə edib dərimizin daha cavan qalmasını təmin etməyə çalışırıq. Bəs bilirik ki, ən əsas qulluq səhər və axşam üz dərimizi düzgün təmizləməkdir?\nTonik dərinin təmizlənməsində böyük rol oynayır, lakin təəssüf ki, hələ də bir çox qadının üz təmizləmə prosesində yer almır. Bəs tonik nədir deyə soruşsanız, cavabımız çox sadədir. Tonik su kimi görünən və su kimi davranan, lakin hidrogen və oksigendən daha artığı ilə zəngin olan mayedir.\nTarixən toniklər sabundan sonra üz dərisinin pH yəni, turşu və qələvi balansını qorumaq üçün istifadə olunmuşdur. Ancaq illər keçdikcə tərkibi daha da zənginləşdirilmiş və bloqumuzun digər bölməsində sadalayacağımız faydalarına görə dəriyə qulluq vasitəsinə çevrilmişdir.\nTonikin üz təmizləmə prosesinin son mərhələsi olduğunu qeyd etmişdik. Deməli, ilkin mərhələlər olaraq üz əvvəl makiyaj təmizləyici vasitə ilə silinir, sonra ilıq su ilə yuyulur. Bu prosesdən dərhal sonra nəmləndirici kreminizi və ya serumunuzu üzünüzə çəkməyə tələsməyin! Çünki üz təmizlənmə prosesi hələ bitməyib.\nBeləliklə, üzünüzü yuduqdan dərhal sonra tonikdən istifadə etməyiniz vacibdir. Krandan istifadə etdiyimiz suyun tərkibində dərinin qıcıqlanmasına, dartılmasına səbəb olan pas, xlor və ya digər ziyanlı maddələr ola bilər, bu səbəblə üz ilıq su ilə yuyulduqdan dərhal sonra tonikdən istifadə məsləhət görülür.\nBundan əlavə tonik üz dərisi su ilə yuyulduqdan sonra dəridə qalan makiyaj və kir qalıqlarını təmizləməyə kömək olur. Bu isə o deməkdir ki, toniksiz dəri hələ nəmləndirici kremə və ya seruma tam hazır deyil. Deməli, tonik mütləq şəkildə üz yumadan sonra və nəmləndiri krem və ya serumdan əvvəl üzə çəkilməlidir.\nÜzümüzdə U-bölgə və T-bölgə adlanan nahiyələr var. U-bölgə dedikdə yanaqlar və çənə hissəsi nəzərdə tutulur. Bu hissələr adətən quruluğa, qıcıqlanmaya və dartılmaya daha çox meyillidir. T-bölgəsi dedikdə isə üzümüzün alın və burun hissəsi başa düşülür. Bu nahiyə digərinə nisbətən daha yağlı olur.\nTonikin istifadəsini U-bölgəsindən başlayaraq, T-bölgəsində davam etdirib və ən sonda boyun nahiyəmizi masaj edərək bitirmək lazımdır. U-bölgəsi daha quru olduğundan toniki ilk həmin nahiyəyə tətbiq edirik sonra üzün digər hissələrinə keçid edirik. Əsas şərtlərdən biri isə boyun nahiyəsini unutmamaqdır.\nBeləliklə, nədir, nə zaman və hansı nahiyələrdə istifadə olunur öyrəndik. Bəs toniki üz dərimizə necə, hansı yollarla tətbiq edək? Bu sualın bir neçə cavabı var və bu o deməkdir ki, hər kəs özünə rahat və uyğun üsulu seçərək toniki üzünə və boynuna tətbiq edə bilər.\nBirinci üsul pambıq disklərdən istifadə etməkdir. Pambıq diskləri tonikdə isladaraq əvvəlki bölmədə qeyd etdiyimiz formada üzümüzə tətbiq edirik.\nİkinci üsul təmiz barmaq uclarımızdan istifadə edərək toniki birbaşa masaj hərəkətləri ilə üzümüzə tətbiq etməkdir. Tonik dərinizə hopana qədər masaja davam etməniz məsləhətlidir.\nSon üsul isə tonikin qablaşdırılmasından asılıdır. Sprey formasında qablaşdırılmış tonikləri çox rahatlıqla üzünüzə və boynunuza sıxa bilərsiniz.\nYəqin ki, hər hansı bir məhsul haqqında oxuduqda hər bir məlumat maraqlı olsa da ən çox diqqəti cəlb edən və ən vacib nüanslardan biri məhsulun faydalarıdır. Cildə faydaları ilə zəngin toniklər başlıca olaraq bir neçə xüsusiyyəti özündə daşıyır.\na) PH balansını tənzimləyir:\nAdətən krandan istifadə etdiyimiz su və ya sabunlar üzümüzün pH balansını pozur. Toniklər dərimizin turşuluq balansını tarazlaşdıraraq daha canlı və hamar bir görünüş yaratmasına imkan verir. Bundan əlavə vaxtından əvvəl qırışların əmələ gəlməsinin də qarşısını alır.\nb) Məsamələri kiçildir:\nÜzdə olan məsamələr kirin, yağın və toksinlərin daha rahat şəkildə dəriyə daxil olmasına imkan yaradır. Toniklər isə üzdəki məsamələri sıxlaşdıraraq bu prosesə mane olur. Beləliklə üz dəriniz həm də ətraf mühitin zərərli elementlərindən qorunur.\nc) Sızanaqları azaldır:\nÜzün yağlılığını və ölü hüceyrələrini aradan qaldıraraq ləkələrin və sızanaqların miqdarını azaltmağa kömək edir.\nd) Dərini nəmləndirir və qidalandırır:\nBəzi toniklərin nəmləndirmə xüsusiyyətləri var. Toniklər dərini nəmləndirərək daha gənc görünməsinə səbəb olur. Bundan əlavə qidalandıraraq dərinin elastikliyini və hamarlığını artırır.\nHər kəsin özünə xas cild tipi olduğunu bilirik. Və buna görə də bütün cild tiplərinin eyni məhsulu istifadə etməsi düzgün olmazdı. Toniklər də digər üz baxım məhsulları kimi müxtəlif cild tiplərinə uyğun olaraq, onların əsas xüsusiyyətləri, problemləri nəzərə alınaraq hazırlanır. Bu yazımızı oxuduqdan sonra öz dərinizə uyğun toniki rahatlıqla seçə biləcəksiniz.\nYağlı və sızanaqlı cildlər əsasən məsamələri təmizləyən, yağ balansını tənzimləyən maddələrlə zəngin toniklərdən istifadə etməlidir. Çay ağacı yağı, AHA və salisilik turşusu daxil olan toniklər yağlı və sınanaqlı dərilər üçün məsləhətlidir.\nQuru dəri adlandırdığımız dəri tipinin əsas problemi quruluq, qabıqlanma olduğu üçün bu cildlər nəm dərəcəsini artıran, daxilində E vitamini, qızılgül suyu, hialuron turşusu olan toniklərə üstünlük verməlidirlər.\nHəssas dərilər əsasən qıcıqlanmadan əziyyət çəkdiyi üçün sakitləşdirici xüsusiyyətlərə malik toniklər onlar üçün əvəzolunmazdır. Çobanyastığı ekstraktı və aloe vera ilə zəngin toniklər dərinin qıcıqlanmasını azaldacaq, canlanmasını təmin edəcəkdir.\nÜmid edirik, bu yazımızı oxumaqla toniklər haqqında bir çox suallarınıza cavab tapdınız. Və ən əsası, tonikdən istifadənin cild baxım prosesində unudulmaması vacib mərhələ olduğunu öyrənmiş oldunuz. Artıq öz dərinizə uyğun tonik seçə bildiyinizə görə Trendyol saytında sizlər üçün bir araya yığdığımız toniklərdən cildinizə uyğun olanı sərfəli qiymətə Dynamix Express ilə sifariş edə bilərsiniz!\nYazımızı oxuduğunuz üçün təşəkkürlər, başqa hansı məhsul haqqında bloq yazımızın olmasını istəyirsinizsə, rəylərə qeyd edə bilərsiniz.


“Hadrutda bu gecə Ermənistanın verdiyi itkilər Paşinyanın qurbanlarıdır” - Video | Busaat.az – Bu saata olan xəbərlər\n12 Okt 2020 - 15:45 670\n“Hadrutda bu gecə Ermənistanın verdiyi itkilər Paşinyanın qurbanlarıdır” - Video\nBusaat.az xəbər verir ki, İ.Əliyev “Haber Global” telekanalına müsabəsində bildirib ki, Ermənistanın terror mahiyyətini nəzərə almaq lazımdır: “Onlar döyüş meydanında uduzurlar. Müzəffər Azərbaycan ordusu hər gün yeni hərbi uğurlara imza atır. Hər gün demək olar ki, ya hansısa şəhər, ya da kənd işğaldan azad edilir. Yaxud da ki, o kəndlərin ərazisi nəzarət altına alınır. Bir neçə yaşayış məntəqəsi indi bizim tam nəzarətimizdədir, sadəcə olaraq o yaşayış məntəqəsinə hələ girməmişik.


Avropa və Asiya sərhəddinin aktuallaşmasına dair rus-Azərbaycan ekspedisiyası keçiriləcək\nRusiya Coğrafiya Cəmiyyətinin prezidenti, Rusiyanın müdafiə naziri Sergey Şoyqun Azərbaycan Coğrafiya Cəmiyyətinin prezidenti, AMEA Coğrafiya İnstitutunundirektoru, akademik Ramiz Məmmədovun müraciətinə cavab məktubu göndərib.\nCavab məktubunda bildirilib ki, Azərbaycan Respublikası və Qafqaz daxilində ekspedisiyanın keçirilməsi haqqındakı təklif Rusiya Coğrafiya Cəmiyyəti tərəfindən dəstəklənir: “Biz həmin ekspedisiyanı Rusiya Coğrafiya Cəmiyyətinin “Avrasiyanın çöllər aləmi” layihəsi üzrə tədbirlər sırasına daxil etməyi təklif edirik. Bu layihənin Rusiya tərəfindən həyata keçirilməsi Cəmiyyətin vitse-prezidenti A.A.Çibilyova həvalə olunub”.\nSonda vitse-prezident Rusiya və Azərbaycan cəmiyyətləri arasında gələcək uğurlu və məhsuldar əməkdaşlığın səmərəli nəticələr verəcəyinə əminliyini ifadə edib.\nQeyd edək ki, R.Məmmədovun S.K.Şoyqunun göstərişi ilə Avropa və Asiya sərhəddinin aktuallaşmasına dair rus-Azərbaycan ekspedisiyasının təşkili və keçirilməsinə köməklik göstərmək haqqındakı müraciətinə Rusiya Coğrafiya Cəmiyyətinin Birinci vitse-prezidenti, akademik N.S.Kasimov baxmışdır.


biokeramika - Sözaltı Sözlük\n1. Zədələnmiş sərt toxumaları bərpa etmək (əvəz etmək) üçün tibbdə istifadə olunan nanostrukturlu keramika material.\nNanokeramika, ayrı-ayrı hissəciklərin yüksək temperaturda sinterlənməsi ilə əldə edilən qeyri-üzvi, metal olmayan bir materialdır. Belə davamlı bir materialın quruluşu bir-birindən yüz nanometrə qədər olan, bir-biri ilə təmasda olan nöqtələr tərəfindən meydana gəlir.\nTibbi praktikada (ortopediya və travmatologiya, üz-çənə cərrahiyyəsi, stomatologiya) da istifadə olunur.\nkeramika ən çox aşağıdakılardan istifadə olunur: - trikalsium fosfat, kalsium hidroksiapatit, alüminium oksid, sirkonyum oksid\nKeramika, əksər hallarda, bioloji cəhətdən təsirsizdir və klinik yan təsirlərə səbəb olmur (məsələn, iltihab və ya implantın rədd edilməsi); buna görə də, implantasiya edilə bilən materiallar üçün örtük kimi istifadə olunur.\nSərtliyi sayəsində implantların aşınma müqavimətini əhəmiyyətli dərəcədə yaxşılaşdırır, deqradasiyasını minimuma endirir və immunogen mikro hissəciklər və korroziya məhsulları meydana gətirir.\nHidroksiapatit və müxtəlif kalsium fosfatlar, bioloji uyğunluq baxımından keramika arasında bəzi istisnaları təmsil edir. Bu materiallar bioloji cəhətdən aktivdir, buna görə sümük toxumasının implant ilə qarşılıqlı təsirini inkişaf etdirir və sümük bərpasını yaxşılaşdırır.\n25.11.2020 12:33, hərtərəfli insan


Reportyorlar (2) – Novator.az\nGözəl bir yay səhəri idi. Mən yuxudan oyanıb, yatağın içində adətim üzrə yarıyuxulu bir xeyli ətrafa baxınıb gərnəşdim.\nTənbəl-tənbəl yerimdən qalxıb əynimi geyindim. Aynanın qarşısına keçib saçlarımı daraya-daraya gördüyüm yuxunun təsiri ilə öz-özümə gülümsədim. Onu görmüşdüm yuxuda. Xəyalı ilə yaşadığım, lakin məndən xəbəri olmayan bir adamı.\nYuyunub həyətə enəndə bütün ailə səhər yeməyi üçün həyətin ən gözəl guşəsində açılmış masanın arxasında əyləşmişdi.\n– Sabahınız xeyir! – Şən əhval-ruhiyyədə hamını salamlayaraq hər zaman olduğu kimi anamın, sonra da atamın üzündən öpüb yanındakı stulda əyləşdim.\nXidmətçimiz Məqbulə mənə qulluq göstərməyə başladı.\nMən gələndə anam atamla nə barədəsə danışırdı. Sözünə qaldığı yerdən davam etdi:\n– Nə vaxtdır gedib baş çəkmirəm. Heç yaxşı deyil. İstəyirəm gələn həftə qızları da götürüb gedim. Nadir, nə deyirsən?\nAtam etiraz etmədi:\n– Sən necə istəyirsən.\n– Əla! – deyə bacım Fatimə gülərüz mənə baxdı. Mən də eyni qaydada onu süzdüm.\nSöhbət anamın böyük xalasından gedirdi. O, əri ilə Buzovnada yaşayırdı. Övladları olmadığından saray kimi evdə yalqız yaşayırdılar. Yəqin buna görə idi ki, bizi görəndə sanki dünyanı bu yaşlı insanlara verirdilər.\nNənəmin vəfatından sonra anam onun ətrini xalasından alırdı. Nə zaman sıxılsa, ürəyi dolub qabarsa onun yanına qaçırdı. Hər gedəndə bizi də özü ilə aparırdı. Və biz də təbii ki, bundan çox məmnun idik. Çünki orada gözəl vaxt keçirib, ürəyimiz istəyən kimi əylənirdik. Dənizin gözəl mənzərəsində ruhumuz dincəlirdi. Şəhərin səs-küyündən uzaq, sanki başqa bir dünyaya atılırdıq.\nÇaydan bir qurtum almışdım ki, anam hər zamankı təkəbbürlü ifadəsi ilə masadakıları süzüb, xəbərdarlıq etdi:\n– Qızlar, sabah Zivər bibiniz bizə gəlir. Nöqsan istəmirəm.\nƏslində bu üstüörtülü xəbərdarlıq mənim nəzərimə çatdırılırdı.\nBaşımı qaldırıb qanıqara halda masada mənimlə üzbəüz, anamın yanında əyləşən bacılarımı – məndən iki yaş böyük olan Türkanı və bir yaş böyük olan Fatiməni süzdüm.\nTürkanın üzündə səbəbini anlamadığım tutqun ifadə vardı. Rəngi boğulmuşdu. Fatimə isə halıma yanar baxışlarla məni süzürdü.\nBunun nə məna daşıdığını artıq gözüyumulu bilirdim. Odur ki, bu xəbərə sevinə bilmədim. Zivər bibinin gəlişinin məqsədi mənə gün kimi aydın idi. Oğlu Saleh üçün elçilik etməyə gəlirdi.\nSalehlə aramızda on yaş fərq vardı. Onu sonuncu dəfə illər əvvəl, təhsilini davam etdirmək üçün xaricə yola düşəndə görmüşdüm. Xəyal kimi xatırlayıram, mən o zamanlar gəlinciyimlə oynayan balaca bir uşaq idim. Saleh təhsilini başa vurandan sonra daha vətənə qayıtmamışdı. Bir il bundan əvvəl, yəni mən məktəbi bitirdiyim ərəfədə, Salehin bacısı Gülnarın doğum günündə çəkdirdiyim fotoşəkli bibim bir neçə şəkillə birlikdə Salehə göndərib.\nHəmin vaxt Salehin diqqətini bacısının yanındakı qız çəkib. Anasından bu qızın kim olduğunu soruşanda bibi də “Dayın qızı Aydandır. Sən görəndə uşaq idi, tanımamaqda haqlısan. İndi, maşallah, bir qız olub ki…” deyib. Bütün bunları Zivər bibi anama danışanda, əslində isə mənə eşitdirəndə bilmişdim. Həmin vaxtdan Saleh hər telefon zəngində bir bəhanə ilə məni xəbər alıb anasından. Üstüörtülü də olsa mənimlə maraqlanmağa başlayıb. Oğlunun niyyətindən duyuq düşən bibim onun fikrinin ciddi olduğunu dəqiqləşdirəndən sonra bu məsələni gəlib atamla danışıb, ağzını arayıb. Bacı-qardaş öz aralarında razılığa gələndən sonra atam da sözü anama açıb. Artıq bir ildən çox idi ki, bizim evdə bu söhbət gedirdi. Lakin mən razılıq vermədiyim üçün iş uzanırdı. İstəmədiyimi evdə hər kəs bilirdi. Amma buna baxmayaraq dost-tanış, qohum-əqrəba məni artıq Zakirlə Zivərin gəlini hesab edirdilər.\nAtam bacısı ilə razılaşdığı üçün ona rədd cavabı verməmək ümidiylə mənim yola gələcəyimi gözləyir, anam isə bu işin baş tutacağını, ayrı yolumun olmadığını mənə sübut etməyə çalışırdı.\nAtam masadan qalxanda dərhal dilləndim:\n– Ata, Dilarəgilə getmək istəyirəm. Olar?\n– Olmaz! – Atamdan əvvəl anamın sərt səsi eşidildi.\nDodağımı dişlərimin arasında sıxıb, təkrar atama baxdım. İntizarla nə deyəcəyini gözlədim.\nAnamın sözlərinə rəğmən atam son dərəcə ciddi səs tonu ilə:\n– Sən hazır ol, sürücünü göndərərəm, gəlib aparar, – dedi.\nYerimdən qalxıb boynuna sarılaraq atamı dönə-dönə öpdüm:\n– Çox sağ ol, yaraşıqlım!\nDilarəgilə getmək belə məqamlarda əsl qurtuluş sayılırdı mənimçün. Yeganə pənah yeri idi.\n– Nadir! – Anam iradla atama üz-gözünü bozartdı. – Pis vərdiş alıb artıq! Sonra öhdəsindən ümumiyyətlə gələ bilməyəcəksən.\nAtam özünü elə apardı ki, guya bu sözləri heç eşitmədi.\nTürkan buna bənd imiş kimi hiddətini boğa bilməyib qısqanclıqla:\n– Biz icazə istəyəndə olmaz, amma Aydan xanım nə buyurdusa, onun üçün həmişə yaşıl işıqdır! – dedi. – Elə bil biz ögey övladlarıq da bu evdə, doğma olan bircə budur!\nQanlı-qanlı məni süzdü.\nAtam çevrilib Türkana necə təlatümlə baxdısa Türkan yerində büzüşdü.\n– Sonuncu dəfə olsun! – Qəzəbi coşub daşa-daşa ona barmağını silkələdi. – Bir də bu sözü səndən eşitsəm, məndən incimə!\nMat qaldıq. Anam dillənib nə isə demək istədi, atam ona dillənməyə imkan vermədən:\n– Vaxtın olanda qızına danışıq mədəniyyəti öyrət! – dedi. – Həddi çatmayan sözləri dilinə gətirməsin!\nHeç kəsin səsi çıxmadı. Atam mənə müraciətlə:\n– Get, hazırlaş, – dedi. Və işə yollanmaq üçün evdən çıxdı.\nBir atanın, ananın övladları olsaq da, nədənsə Türkan mənimlə heç yola getmirdi. Baxmayaraq ki, onu necə çox sevdiyimi bilirdi. Amma Fatimə tamam başqa qız idi. Türkandan fərqli olaraq o, mənimlə nəfəs alırdı.\nMən otağımda hazırlaşmaqda ikən anam gəldi. Qapını arxasınca örtüb, dedi:\n– Sənə xəbərdarlıq edirəm. Axşama kimi evdə olursan. Bibin gəlib səni evdə görməlidir. Anladın?\nDillənmədim. Anam təmkinini pozmamağa səy göstərərək diqqətlə üzümə baxdı:\n– Qismətinə təpik atma. Sənə verilən qiyməti, çalış dəyərləndir. Başa düşə bilmirəm, sənə bundan artıq daha nə lazımdır? Ali savadlı oğlan, gələcəyin diplomatı, evin tək oğlu. Özü də ki, yaraşıqlı. Kim belə qismətə yox deyər? Hələ atasının vəzifəsi, nüfuzu bir yana dursun. Guya qız qəhətdir onlar üçün? Oğlanları səni istəyir deyə onlar da övladlarının istəyinə qarşı çıxmırlar. Arxa-dayaq olmasaydı, atan öz işində bu yerlərə gəlib çıxa bilərdi? Səncə, buna imkan verərdilər?\nAtam və Zakir əmi – hər ikisi Dövlət Təhlükəsizlik Komitəsində məsul vəzifədə idilər. Anamın sonuncu sözləri məni təbdən çıxardı:\n– Anladım. Deməli, mən qurbanlığam da, atam vəzifəsindən olmasın deyə Salehə ərə getməyə məcburam.\n– Səhv düşüncədəsən. Ona görə ki, Saleh həyat yoldaşı kimi məhz səni seçib. Sənin üçün dəli-divanədir. Gələcəyini düşün.\n– Sevmədiyim bir insanla gələcəyim ola bilməz mənim.\n– Bəsdir boş-boş danışdın! – Anam özündən çıxdı. – Sevgi qarın doyurmur. Hər şey bir yerə qədərdir. Bir müddət sonra sevgi də ötüb keçir. Bilirsən nə var? – Qollarımdan yapışıb məni özünə doğru çevirdi. Gözlərimin içinə baxa-baxa dedi. – Açığını bilmək istəyirsənsə, deyim, bil. Yanlış seçim edib, sonra ah-vayla ömür sürməyini istəmirəm!\n– Niyə axı mən? – Üsyankar bir səslə soruşdum. – Məndən böyük məgər bacılarım deyil? Əvvəlcə onların gələcəyi barədə düşünün. Niyə mən?\n– Çünki hal-hazırda səni istəyirlər.\n– Mən isə istəmirəm! – Sözünü ağzında qoydum. – Mənim arzum, istəyim ali təhsil almaq idi, ərə getmək deyil!\n– Axmaq olma! – Anam hökmlə dedi. – Bu həyatda güclü olmaq nə deməkdir, bilirsən? Qarşında hər kəsin diz çökəcəyi bir nüfuza sahib olmaq nə deməkdir, bunu dərk edirsən? Sağlam bir dayağın olmadısa gec-tez ayaq altında əziləcəksən. Heç olacaqsan. Heç oldunsa, deməli, bu həyatda sahib olduğun heç nə yoxdur. Oturduğun budağı baltalama, ağılla hərəkət elə. Sən mənim qızımsan. Sənə mən zəhmət çəkmişəm. Mən böyütmüşəm. Kimsənin haqqı yoxdur sənin ağlına, ürəyinə girib mənim arzularımı puç eləsin. Eşidirsən məni?\nMən susub eləcə anamın üzünə baxırdım. Çünki nə demək istədiyini gözəl bilirdim. Kimsəyə könlümü verməməli, sevgiyə-məhəbbətə əsla təslim olmamalı idim. Mən susduğum halda, anam təkəbbürlü bir əda ilə sözlərinə davam edirdi:\n– Hər üçünüz mənim sizi görmək istədiyim yerlərdə olmalısınız, başa düşürsən? Yox, əgər yenə də anlamırsansa, onda diqqətlə qulaq as. Meyvələrin ən gözəli ağacın təpəsində yetişər, bunu unutma. Onu əldə eləmək üçün ayağının altındakı budağa diqqət yetirməlisən ki, yerə çırpılmayasan. Deməli, bunun üçün zəif budağa yox, möhkəminə dayaqlanmalısan. Aydın oldu?\nGözlərinin içinə baxa-baxa susmağa davam etdim. Çünki ana dediyim bu qadını tanımaqda çətinlik çəkirdim. Bu an mənə baxan bu gözlər anama məxsus deyildi, onun hər iki göz bəbəyindən bir şeytan boylanıb qəhqəhə çəkirdi mənə. Davam gətirə bilmədim. Ürpənib, baxışlarımı dərhal ondan qaçırdım. Onu bundan artıq dinləməyə tabım qalmadı. Çünki onun mənə dedikləri bir ananın qızına nəsihəti deyildi, gələcəklə bağlı qurduğu planların xəbərdarlığı, fitnə-fəsadı idi.\nAnam sözünü bitirib, mənim bundan bir nəticə çıxaracağıma əmin-arxayın bir ifadə ilə otağı tərk elədi.\nBir qədər sonra hazırlanıb Dilarəgilə yollandım.\n…Dilarə ilə bir məhəllədə böyümüşdük. Eyni məktəbə getmiş, bir sinifdə oxumuşduq. Bacıdan yaxın idik bir-birimizə. Cəmi bir gün görüşməyəndə nə isə itirmiş kimiydik.\nDilarə ailənin yeganə övladı idi. Atası Fazil əmi atamın yaxın qohumu idi. Anası Səadət xala isə anamla hələ məktəb illərindən rəfiqəlik edirdilər.\nDilarəgil bir neçə il əvvəl şəhərin bir başqa səmtinə köçəndən sonra da onlarla əlaqəni üzməmişdik. Bir-birimizi görəndə vaxtın, zamanın necə keçdiyini belə hiss etmirdik. Hətta bu da bizə bəs eləmirdi. Ona görə Dilarə gecəni bizdə qalmaq üçün valideynlərindən izn istəyəndə, ya əksinə – mən bunu öz valideynlərimdən xahiş edəndə hər ikimiz üçün razılıq almaq sən deyən müşkül məsələyə dönmürdü. Ailələrimizin bir-birinə etibarı sonsuz idi.\nDilarəni inanılmaz dərəcədə çox sevirdim. O, mənim təkcə rəfiqəm deyildi, eyni zamanda sirdaşım idi. Bu qızın taleyimdə böyük rol oynayacaq bir təsadüfə səbəb olacağını isə o zamanlar qətiyyən ağlıma gətirmirdim…\nƏn çox qazanan yazıçı\nNeft Fondunun saytı yenilənib


Hülya Avşar rejissoru qovdurdu » Butov.az\nTarix : 23-09-2015, 13:15\n"Kösəm Sultan" serialı ilə yenidən çəkiliş meydançalarına dönən Hülya Avşar rejissorla dalaşıb.\nButov.az-ın Türkiyə mediasına istinadən məlumatına görə, rejissor Zeynep Günay Tanla mübahisə edən aktrisa "ya o, ya da mən" deyərək Tanın işdən çıxarılmasına səbəb olub.\nQeyd edək ki, keçən həftə serial heyəti ilə rejissorun yollarının ayrılması xəbəri yayılsa da, bunu yunan aktrisa Anastasia Thsilimpounun adı ilə bağlayırdılar. Lakin məlum olub ki, hər seriya üçün 60 min lirə (təxminən 32 min manat) alacaq H.Avşar rejissoru kaprizləri ilə bezdiribmiş.\nAzərbaycanlı aktrisa gənc oğlunu itirdi (FOTO)\nLirə daha bir tarixi rekorda imza atdı


Sarkisyan: “Mənəvi və maddi olaraq mövcud deyilik” Ayna.az\nSarkisyan: “Mənəvi və maddi olaraq mövcud deyilik”\n“Ermənistan çöküb, hər sahədə böhranlı vəziyyət yaşanır”\nErmənistanın beynəlxalq məsələlər üzrə tanınmış eksperti Suren Sarkisyan İkinci Qarabağ müharibəsinin ölkəsini çökdürdüyünü deyir. AYNA erməni mediasına istinadən bildirir ki, Sarkisyan Ermənistanın hər sahədə böhrana yuvarlandığını söyləyib.\nEkspert böhranı bəndlərlə izah edib:\n1. Daxili siyasi böhran artıq mövcuddur. Bu, zamanla dərinləşəcək və güclənəcək. Vətəndaş müharibəsi ifadəsindən çəkinəcəm, amma tariximizdə belə bir nifrət və dözümsüzlük dozasını xatırlamıram. Ona görə də, silahlı hücumların və intiqamın baş verəcəyi istisna deyil.\n2. Xarici siyasətdə böhran bizim üçün yeni bir böhran olacaq. Yeni regional reallıqlar, Türkiyənin regional nüfuzunun güclənməsi, subyektivliyimizin səviyyəsinin azalması, təhlükəsizliyimizin prioriteti və digər amillər nəzərə alınmaqla qurulacaq.\n3. İqtisadi böhran artıq mövcuddur. Mövcud yaxşı bazanı nəzərə alsaq, yalnız bank sistemi hələ ki, çökməyib. Ancaq bu da uzun sürməyəcək. Xarici və ya daxili investisiya olmayacaq. Bazar böyüməyəcək və biz heç kimə maraqlı olmayacağıq. İqtisadi itkilər fəlakətlidir.\n4. Mənəvi və psixoloji böhran izah edilə bilməz dərəcədə dərinləşəcək. Bu böhrana müqavimət göstərmək mümkün olmayacaq. Pandemiya və qapalı sərhədlər mühacirətə mane olur, lakin bu həm də zaman məsələsidir. Mənəvi və maddi olaraq mövcud deyilik. Millət yatmır. Gecə istənilən vaxt “Facebook”a girsəniz, hamı onlayndır və depressiyadadır.\nSarkisyan hesab edir ki, bütün bu problemlərin bir həlli yolu var: bacarıqsız kadrlar sıradan çıxarılmalı, bütün sahələrə ixtisaslı və bacarıqlı kadrlar cəlb edilməlidir: “Əlbətdə, Ermənistanı məhv etmək planlaşdırılmırsa...”.\nMüəllif: Ayna.az 18 Dekabr 2020 14:38\n18 Dekabr 14:38 Dünya


BANM-da “Mühəndislər üçün biznes təhsili” bitib- » INFORM.az - Information Portal\nINFORM.az » Elm-təhsil » BANM-da “Mühəndislər üçün biznes təhsili” bitib-\nBANM-da “Mühəndislər üçün biznes təhsili” bitib- FOTO\nBu barədə İnform.az-a BANM-in İctimaiyyətlə əlaqələr şöbəsindən məlumat verilib.\nMəlumata görə, kurs BANM-ın 5-ci kurs tələbələri üçün nəzərdə tutulub və BANM-dakı təhsil müddətində mühəndislik üzrə yüksək səviyyəli bilik və tətbiqi səriştəliklərə yiyələnmiş tələbələrə, yeni proqram çərçivəsində, həm də menecment və biznes sahəsində geniş bilgilər verir.\nBu proqram gələcək məzunların müasir biznes mühitinə daha effektli inteqrə olunması üçün şərait yaradır.\nBANM-ın rektoru Elmar Qasımov Ali Məktəbin məzunu olmağa hazırlaşan 5-ci kurs tələbələrilə görüşərək onları “Mühəndislər üçün biznes təhsili” kursunu uğurla başa vurduqları üçün təbrik edib, proqramı uğurla başa vuran bütün tələbələri BP və BANM-in birgə sertifikatı ilə təltif edib.\nLayihənin əsas məqsədi gənc mühəndislərə ümumi biznes biliklərinin baza prinsiplərinin, liderlik keyfiyyətlərinin, layihələrin idarə edilməsinin və bir sıra digər istiqamətdə biznes səriştə və biliklərin öyrədilməsindən ibarətdir. Proqramı tədris etmək üçün layihələrin idarə edilməsi sahəsində təcrübəli ekspertlər cəlb olunub.\nSəkkiz modulu əhatə edən proqram üçün xüsusi dizayn edilmiş 16 kitabdan (hər modul üçün oxu və məşğələ kitabları) ibarət dərs vəsaitləri hazırlanıb.


Biləsuvarda pambığın 70-75 faizi kombaynlarla yığılacaq - AZƏRTAC – Azərbaycan Dövlət İnformasiya Agentliyi\nBiləsuvar, 9 oktyabr, Mahir Babayev, AZƏRTAC\nAZƏRTAC-ın bölgə müxbiri xəbər verir ki, bu il biləsuvarlı pambıqçılar 11 min 350 hektar sahədə pambıq becəriblər. Ötən il plantasiyalardan 24 min tondan çox məhsul toplayan əkinçilər cari təsərrüfat ilində məhsul istehsalını daha da artırmaq üçün səpin kampaniyasından yığıma kimi bütün aqrotexniki tədbirləri vaxtında həyata keçiriblər. Nəticədə sahələrdə bol məhsul yetişib. İndi qarşıda duran əsas vəzifə məhsulu qısa müddətdə toplamaqdır. Məhsul yığımına əvvəlcədən yaxşı hazırlıq işləri görüldüyündən hər gün sahələrdən 565-570 ton məhsul tədarük olunur.\nİyirmi beş il pambıqçılıq sahəsində çalışan Hikmət Kərimov ötən il əkin sahəsinin hər hektarından 38 sentner pambıq götürüb. “Bu mövsüm 20 hektar sahədə pambıq becərmişəm. Müqavilə bağladığım şirkətin köməyi sayəsində becərmə dövründə bütün aqrotexniki tədbirləri vaxtında həyata keçirmişəm. Bol məhsul yetişib. Məhsulu pambıqyığan kombaynlarla toplayacağam. Sahələrdə qozalar tam açılmadığı üçün hələ yığıma başlamamışam. Üç-dörd günə sahəyə maşın çıxaracağam. Təxmini hesablamama görə, hər hektardan 38-40 sentner məhsul götürə biləcəm. Dövlətimiz ölkədə pambıqçılığın inkişafı üçün geniş imkanlar yaradıb. Bundan bəhrələnərək gələcəkdə əkin sahəsini artıraraq 30 hektara çatdırmaq fikrindəyəm”, - deyə fermer bildirib.\nBu texnikalar arasında “Aqrolizinq” ASC-nin ölkəyə gətirərək güzəştli şərtlərlə fermerlərə verdiyi “John Deer” şirkətinin müasir kombaynları da var. Keyfiyyəti və səmərəliliyi ilə seçilən “John Deer” şirkətinin “9970” markalı pambıqyığan kombaynları yüksək məhsuldarlığa malikdir. Bu kombaynlar dörd cərgənin (cərgəarası 60-90 santimetr) pambığını qozalar 70-80 faiz açıldığı halda belə, bir dəfəyə yığır. Nəticədə yığılan pambığın maya dəyəri də aşağı düşür. Bu texnikalar, eyni zamanda, pambığı başqa kombaynlarla müqayisədə daha təmiz yığır. Köhnə kombaynlar bir pambıq sahəsinə 3-4 dəfə girib məhsul yığırdı ki, bu da həm torpağın kipləşməsinə, məhsul itkisinə və onun maya dəyərinin artmasına səbəb olurdu.\nAZERTAG.AZ :Biləsuvarda pambığın 70-75 faizi kombaynlarla yığılacaq


Kondisioner Shivaki 12000 BTU - elanlar Bakida alqi satqi - Tezbazar.az\nElan kodu: 1072078\nRejimlər: İsitmə / Soyutma\nSoyuducu maye: R410\nSahə: 12000 BTU (40-45 kv.m.)\nZəmanət: 2 il\nÇatdırılma Pulsuzdur, Quraşdırılma qiymətə daxil deyil. 2 il Zəmanət yalnız quraşdırılma bizim mütəxəssislər tərəfindən olunduğu halda verilir\nGalanz kondinsaner 35-45 kv. Satilir 300 azn. Unvan masazir &arzu Malın növü: Kondisionerlər\nBlender Midea-MC-BL1004 ( təzə ) Brend : Midea Malın növü: Blenderlər, mikserlər, mətbəx kombaynları Yeni?: Bəli\nAşağısından hərdən-bir su buraxır Malın növü: Paltaryuyanlar\nMikrodalğalı soba Toshiba MM-MM20P(SL)\nMəhsul kodu:0061050 Mikrodalğalı soba Toshiba MM-MM20P(SL) İstehsalçı Toshiba Həcmi (litr) 20 Gücü (Vt) 700 Qril Yox Avtomatik əritmə Var İç daxili örtük Mina İdarəetmə növü Mexaniki Displey Yox Növü Ayrı Ölçüləri25.9 х\nŞok qiymət Sadəcə 1 ay işlənən tikiş maşını endirimli qiymətə satılır. Real alıcıya cuzi endirim olunacaq. Zəng vurun ki, məhz sizin olsun. Bu masinlarin hal hazırda ki qiyməti 1200 manatdan aşağı deyil. Çox təcili\nDiqqətlə oxuyun! Alınandan cəmi 1 dəfə işlənib o da işləyib işləmədiyini yoxlamaq üçün. Təzə ev üçün alınıb qoyulub qaraja. İstifadə olunmuyub. Real alıcılar zəng eləsin endirim olunacag. Malın növü: Paltaryuyanlar\nRadyator 4 eded var biri 30 azn unv bine Ruhan\nev alqi satqisi ustalar kondisoner ustasi kurslar kosmetika mehsullari tikis masini samsung galaxy s4 mini teze qiymeti vuruq masinlar satışı 2021 baki xetai rayonunda evlerin qiymeti sebet.az turlar.az masinlar desmalqurudan hamam desmali avtoyuma desmallar 24 luk velosiped arendaya masin verirem vaz 2106


Dünyada ilk rəqəmli çevirici təqdim olunub | Baku Business Factory\n[ 02 İyun, 2019 09:16 ]\nBu həftə dünyada “Atom Power” şirkətinin mütəxəssisləri tərəfindən kommersiya istifadəsi üçün hazırlanmış ilk və hələ ki, yeganə rəqəmli avtomatik çevirici sertifikatlaşdırılıb. Yeni cərəyankəsicinin sürəti mexaniki analoqla müqayisədə 3000 dəfə daha sürətlidir.\ntechcult.ru saytının məlumatına əsasən, şirkətin mütəxəssisləri çoxsaylı ayrı mənbədən daxil olan enerji axınlarını idarə etmək üçün yarımkeçirici və proqram təminatından istifadə olunan rəqəmli çeviricilər infrastrukturunu işləyib hazırlayıblar. Müasir rəqəmli platforma daxil olan axınları bir intellektual qurğuda birləşdirir və vəziyyətdən asılı olaraq onları idarə edir.\nEnerji istehlakının idarəetməsi üzrə çatışmazlıqlar ildə on minlərlə qəzaya səbəb olur. Rəqəmli çeviricilər yüksək təhlükəsizlik səviyyəsi təmin etməklə 100.000 A/san-də nəhəng elektrik axınının öhdəsindən gələ bilmək gücünə malikdir.


Gözəl ayaqlara sahib olmaq üçün 5 HƏRƏKƏT » wWw.Qadinlar.Biz ~ Qadınlar Bir Incidir! Populyar Qadın Saytı\nSəs ver: Dar və slim şalvarların dəbdə olduğu dövrdəyik. Rəngarəng slim şalvar geyinmək istəyirsiniz, ancaq ayaqlarınızın quruluşundan heç xoşunuz gəlmirsə, bu hərəkətləri mütləq edin. Gündə sadəcə 5 hərəkətlə gözəl quruluşlu ayaqlara sahib ola bilərsiniz. Tək ehtiyacınız olan stuldur. Birinci hərəkət. Sağ ayağınızı stulun üstünə qoyub ayaq üstə durun. Sonra bütünlüklə\nHərəkətləri 30 dəfə edin. Hərəkətlər zamanı nəfəsinizi tutmamağa çalışın. Yorulanda saniyələrlə ara verin. ayka\nloading... İncə Ayaqlar Üçün Nə Etməli?\nCox faydali melumatlardi cox sagolun oglanlar ince ayaqli ince bilekli ayaqlari sevirler..kok ayaqlari mende sevmirem ayaqqabiler cox iyrenc qalir ayaqda ..haminin gunu xow kecsin\nTəvazökarlıqdan uzaq olsun heç vaxt bura tərif yazmamisam amma ki menim ayaqlarim beyonce və ceylonunukuna benezdilir men yoxa başqaları bənzədir amma ozumde oxşadıram balık ətli yani))))Bunlar hamısı lazımlı məlumatdır dostuma deyecem cunki onun ayaqları qocalıb ele bil dəri sallanırdı cunki hərəkətlə məşğul deyil...\n9 avqust 2015 16:19\nAyaqlarimla bagli prablemi yoxdu bu saridan cox xosbextem ayaqlarim uun bir hereket etmemisem bedeneime gore cox yaxcadi ne ariq deyil ne de kok deyil cubuq qilcalilardan xosum gelmir)) tesekkur.\n8 avqust 2015 23:42\nİndi mən yazacam. Siz də fikirləşəcəksiz ki, "bu qız yenə başladı daa özünü tərifə ". Amma yazmasam da günah olar yani Allah vergisi ayaqlarım var Anadangəlmə gözəl ayaq fiquram var Gimmastika ilə məşğul olandan sonra da daha da gözəlləşib, daha çox fiquraya düşüb ayaqlarım. Balerinalarınkına oxşar ayaq fiquram var)) Amma ayaqlarım uzun deyil haa)))...666...\nayağım çox qesengdi uzundu ve hamardiçoxlarinin hesed aparacağı ayaqlara malikəm..tsklar..\n8 avqust 2015 21:21\nEhtiyac yoxdur həmdə mən sadə idmanları edəndə 1 həftə bədənim ağrıyır bunu eləsəm gərəy 1 ay ayağa qalxmıyım 8 avqust 2015 20:26\n# 6 Bir zaman dəli kimi sevdiyin birinə uzaqdan baxmaq dünyanın ən acı hisslərindən biri... Fialka\nDüzü ayaqlarımın quruluşu ilə bağlı narahatçılığım yoxdur amma problemi olan və ya xoşu gəlməyən edib faydalana bilər təşəkkürlər.\n8 avqust 2015 18:52\nEdecem mende tewekkurler)\nAha indi hamı ayağını tərifləməyə başlıyacaq)) ayağımnan razıyam,ayaqlarım superdi)))) ayaqlarınız necədi? deyilmir dahada gözəl edin deyiliy))) nəysə mən edəcəm burda yazılanları atdım seçilmişlərə\n8 avqust 2015 13:10\nAyaqlarim gozeldir. Bezen ayaqcun idmanlar edirem .


GÖRMƏDİKLƏRİ "CƏNNƏTİN" TƏBLİĞATÇILARI : Master Media\nHome → News → Society → Azerbaijan → Azerbaijan → Baku → GÖRMƏDİKLƏRİ "CƏNNƏTİN" TƏBLİĞATÇILARI\n02 January 2017, 15:15 | Azerbaijan, Azerbaijan, Baku | 5850\nHazırda bizim insanımızın Avropa, Amerika haqqındakı təsəvvürləri sırf KİV-dəki məlumatlara əsaslanır. KİV-dəki informasiya seli beyinləri o dərəcədə yuyur ki, hətta gedib gözləri ilə nəsə görəndə də inana bilmirlər. Böyük əksəriyyət isə görmədiyi "cənnətin" təbliğatçısına çevrilib.\nBu dəhşətli bir şeydir. İnsanlar İsveçrədə yaşayan həmcinsinin eynilə onun kimi bir insan olduğuna inana bilmir. Ona fövqəlinsan kimi baxır. Velosiped sürən nazir fotosunu az qala yadplanetli kimi qəbul edir. Başa düşə bilmir ki, bunun səbəbi sadəcə bizim inkişaf nərdivanının ayrı-ayrı pillələrində qərar tutmağımızdır.\nİsveçrəli nazirin velosiped sürməsi təkcə onun sadəliyi ilə bağlı deyil. Bu bir şıltaqlıq, maşınla gəzməkdən bezmə, var-dövlətdən, komfortdan yorulma da ola bilər. Bizim insanımızın xəbəri yoxdur ki, Qərbdə vəzifə tutan şəxslərin çoxu 2-ci, 3-cü dərəcəli adamlardır. 1-ci dərəcəlilər çox zaman gözə görünmür.\nHeç kəsin ağlına gəlmir ki, nəqliyyat nazirinə velosiped sürməyi kimsə tövsiyyə də edə bilər. Bu seçki kampaniyasına hesablanmış gediş də ola bilər. Bizimkilər bizdə velosiped sürən nazirlərin olmamasında o velosiped sürənlərin və sürdürənlərin böyük rolu olduğunu dərk etməkdə acizdirlər.\nP. S. Bu düşüncə tərzinin əsas səbəbi mütaliəsizlik, biliksizlikdir.


» Türk yazar: “ABŞ Suriyada Türkiyəyə qarşı ciddi planlar qurur” – Təhlil\nTürk yazar: “ABŞ Suriyada Türkiyəyə qarşı ciddi planlar qurur” – Təhlil\n17 Dekabr 2016 10:58\nABŞ və Rusiyanın simasında dünya dövlətləri bölgədə bir-birilə mübarizə aparır.Tərəflərin heç biri bu armrestlinqdə yerli güclərdən istifadə etməklə itki vermir. Nəticədə islam şəhərləri dağılır, müsəlmanlar həlak olur, islam sivilizasiyası talan olur.\nİraq hökuməti məmurları PKK-ya qarşı durmaq əvəzinə ABŞ-ın Bağdad səfirliyi və Amerika hərbi müşavirlərinin vasitəçiliyi ilə PKK-nın rəhbərliyi altındakı Şəngal Özünü müdafiə dəstələrinə (YBŞ) logistik və hərbi yardım göstərir. Xəbər verilir ki,İraq hökumətinin son 14 ayda YBŞ-ə tədarük etdiyi silahın dəyəri 38 milyon dolları keçir.\nAydındır ki, ABŞ-ın Türkiyəyə münasibətdə daha ciddi planları var. Elan edildiyi kimi,ABŞ PKK-nın Suriya qanadı “Demokratik Birlik” partiyasına (PYD) səmadan ağır və effektli silahlar ötürüb. Qeyd olunur ki, ABŞ-ın verdiyi silahlar arasında “Stinger” raketləri və zirehli maşınlara qarşı istifadə oluna biləcək raketlər var.


Nəşi 9 aydan sonra tapılan şəhid zabitin xatirəsi anılıb - FOTO\n12 Avqust 2021 21:12\nAzərbaycan Ordusunun igid döyüşçülərindən biri olan kapitan Əkbər Pənahov "Dəmir Yumruq" əməliyyatı ilə başlanan və Ermənistanın rüsvayçı məğlubiyyəti ilə başa çatan Vətən müharibəsinin ilk günündə böyük qələbəyə inam, düşmənə nifrət hissi ilə döyüş meydanına atılmış və Murovdağın strateji yüksəkliklərinin azad olunması uğrunda hərbi əməliyyatlarda fəal iştirak edib.\nMüdafiə Nazirliyindən Publika.az-a verilən məlumata görə, motoatıcı taborun qərargah bölüyünün tank əleyhinə taqımının komandiri vəzifəsindən motoatıcı tabor komandirinin müavini vəzifəsinə və "kapitan" hərbi rütbəsinə yüksələn peşəkar və təcrübəli zabitimiz gərgin keçən döyüşlərdə silahdaşları ilə birlikdə düşmənə canlı qüvvə və hərbi texnika sarıdan xeyli itki vermiş və müharibənin üçüncü günündə itkin düşmüşdür.\nDövlətimizin başçısı Ali Baş Komandan İlham Əliyevin tapşırığı, Müdafiə Nazirliyi və digər dövlət strukturlarının beynəlxalq təşkilatlarla apardığı danışıqlar və axtarışların sayəsində şəhidin nəşi 9 aydan sonra Bakıya gətirilmiş, İkinci Şəhidlər xiyabanında hərbi və dini ənənələrə uyğun olaraq dəfn edilmişdir.\nPənahovlar ailəsi bu müddət ərzində həmişə təmkin, dözüm nümayiş etdirmiş və ölkə başçısının şəhid ailəsinin tezliklə intizarına son qoyacağına inanmışdır.\nMüdafiə Nazirliyi və Xətai rayon İcra Hakimiyyətinin rəsmiləri, ailə üzvləri, Gürcüstan Respublikasından gələn qohumları, döyüşçü dostları və ictimaiyyət nümayəndələri igid zabitimiz Ə.Pənahovun doğum günü münasibəti ilə İkinci Şəhidlər xiyabanına gələrək şəhidin məzarını ziyarət edib, önünə çələng və güllər düzüb, xatirəsini ehtiramla yad ediblər. Şəhidlərin ruhuna dualar oxunduqdan sonra şam ağaclarının kölgəsində igid döyüşçünün doğum gününə həsr olunmuş xatirə mərasimi keçirilib.\nAzərbaycanın ərazi bütövlüyünün qorunması və bərpasında, eləcə də tarixi torpaqlarımızın işğaldan azad edilməsində həm Birinci, həm də İkinci Qarabağ müharibəsində şəhid olanların xatirəsi bir dəqiqəlik sükutla yad edilib, hərbi orkestrin müşayiəti ilə Azərbaycan Respublikasının Dövlət Himni ifa olunub.\nPolkovnik Abdulla Qurbani şəhidin otuz illik qısa, lakin şərəfli ömür və döyüş yolundan danışıb, Murovdağ döyüşləri haqqında xatirələrini söyləyib və unudulmaz Xalq şairimiz Məmməd Arazın hələ 1994-cü ildə Murovdağ qartalları ilə görüşdə dediyi fikirləri yada salıb. O vaxt Ömər aşırımında keçirilən görüşdə sevimli Xalq şairimiz demişdir: “Murov əsgərinin bir gününü yaşamağın özü də bir ömürdür. Sərt şaxtayla, çovğunla, boranla üz-üzə dayanaraq Vətən torpaqlarının keşiyini çəkən hər bir Murov döyüşçüsünün hünəri bir qəhramanlıq dastanıdır”.\nBu mənada, şəhid Ə.Pənahovun həyatı və xidməti də bir qəhrəmanlıq dastanıdır.\nNəzərə çatdırılıb ki, Ə.Pənahov 1990-cı il avqustun 12-də Gürcüstan Respublikasının indiki Bolnisi rayonunun Musopriani (tarixi Babakişililər) kəndində doğulub və valideynləri ilə birlikdə Bakı şəhərinə köçüblər. Bakı şəhərindəki 269 saylı orta məktəbdə təhsil alıb. Sonra isə taleyini Vətənə xidmət peşəsinə, hərbi peşəyə həsr edib.\n2011-ci ildə Heydər Əliyev adına Azərbaycan Ali Hərbi Məktəbini və Silahlı Qüvvələrin Təlim və Tədris Mərkəzinin “Zabit İxtisas kursu”nu müvəffəqiyyətlə başa vurduqdan sonra gənc leytenant kimi xidməti vəzifələrinin öhdəsindən layiqincə gəlib, qarşısına qoyulan tapşırıqları uğurla yerinə yetirmək üçün səylərini əsirgəməyib. Komandanlıq tərəfindən dəfələrlə mükafatlandırılıb. Sağlığında Azərbaycan Respublikasının Prezidenti adından Müdafiə nazirinin əmri ilə “Azərbaycan Respublikası Silahlı Qüvvələrinin 95 illiyi (1918-2013)”, “Azərbaycan Ordusunun 100 illiyi (1918-2018)” yubiley medalları və “Qüsursuz xidmətə görə” 3-cü dərəcəli medalla təltif edilib.\nA.Qurbani tədbir iştirakçılarının nəzərinə çatdırıb ki, kapitan Ə.Pənahovun Vətən müharibəsində iştirak edərək hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyinə, şəxsi mərdlik və igidlik göstərdiyinə görə döyüş orden və medalları ilə təltif olunması haqqında müvafiq təqdimatlar göndərilib və ölümündən sonra o, bu il ilk dəfə qeyd edəcəyimiz Zəfər Günündə, layiq olduğu mükafatlarla təltif olunacaqdır.\nXətai rayon İcra Hakimiyyətinin başçısının müavini Etibar Əhmədov Xətai rayonunda da şəhidlərin adlarının əbədiləşdirilməsi, şəhid ailələrinə hərtərəfli diqqət və qayğı göstərilməsindən danışıb və bu məsələlərin dövlətimizin başçısı, Müzəffər Ali Baş Komandan İlham Əliyevin daim nəzarətində olduğunu qeyd edib.\nGənclər adından çıxış edən Tural Məmmədov bu gün də Azərbaycan gənclərinin, Azərbaycan gəncliyinin Ali Baş Komandanın əmrlərinə hər an hazır olduqlarını vurğulayıb.\nŞəhidin valideynləri: atası Bəylər Pənahov və Mayqa ana övladları ilə fəxr etdiklərini bildirib, qürurla "Vətən sağ olsun!" deyərək başlarını dik tutublar.\nDaxili Qoşunların baş çavuşu şəhid Vüqar Cəfərovun anası Səmayə xanım təbir iştirakçılarının arasından çıxaraq Əkbərin anasını qucaqlayıb və uca səslə deyib: “Biz şəhid analarına ən böyük təsəlli övladlarımızın intiqamının alınması və torpaqlarımızın işğaldan azad olunmasıdır. Müzəffər Ali Baş Komandanımıza, xalqımıza minnətdarıq ki, ağrılı, üzüntülü günlərimizdə bizi yalqız qoymadılar. Bu şəhidlərin hərəsi bir ocaqdan çıxsa da, bu gün bütöv Azərbaycanın, xalqımızın şəhidləri oldular. Biz övladlarımızla fəxr edirik. Qoy Azərbaycan Bayrağı həmişə yüksəklərdə dalğalansın!”.\nGürcüstan Respublikasından gələn Xanım nənə: “Əkbər mənim atamın adıdır, atamın adına layiq nəvə oldu qəhrəman balam. Qoy hamı bilsin, Azərbaycan dünyanın bütün guşələrində yaşayan azərbaycanlıların qibləsidir, Vətənidir. Biz, Gürcüstan azərbaycanlıları da qəlbimizin paytaxtı Azərbaycanımızın uğurlarına, zəfərinə çox sevinirik. Bizim kənddən pərvazlanan və sonralar Bakıda yaşayan, burada təhsil alan, Qarabağ döyüşlərində canlarından keçən üç şəhidimiz var. Azərbaycan ürəyimizdir, canımızdır. Arzum budur ki, Allah bu dövləti, bu millləti bədnəzərdən, qara qüvvələrdən qorusun!”,- deyib.\nTədbir "Qələbə marşı" nın sədaları altında başa çatıb.


Nur-az.com - Ramazanda günorta restoranları bağlamırsınız, heç olmasa Türkiyədən...\n26 Cəmadiüssani 1441\n3 Esfənd 1398\nRamazanda günorta restoranları bağlamırsınız, heç olmasa Türkiyədən...\nBildiyimiz kimi Türkiyə də Azərbaycan kimi dünyəvi dövlətdir, bu iki dövlətin qanunları şəriət qanunları deyil, qərb ölkələrin qanunlarından fərqlənmir. Demokratik ölkələrdə isə zahirən insanlar öz ixtiyarına buraxılır. İstəyirsən bara gedib şərab iç, istəyirsən məscidə get və camaat namazlarında iştirak elə.\nMübarək Ramazan ayı girib girməyib bir dəstə insan sosial şəbəkədə, qəzetdə, saytda yaman fəallaşıb. Bir dənə də söz bilirlər ki, məscidin də qapısı açıqdır, barın da. Kim hara istəyir ora getsin. Hansı mürtədin biri mürtəd bu fikri bunların başına, bu sözü də dillərinə salıb bilinmir. Amma camaat artıq belə bir fikrə adət edib. Bu təfəkkür Ramazandan da yan keçməyib. İstəyirsən oruc tut, istəmirsən tutma.\nBir xəbər paylaşırlar, deyilir ki, İranda oruc tutmayanlar cərimələnəcək. Bu söhbəti də öz bəhslərinə əlavə edirlər. Deyirlər ki, İranda nahaqq yerə belə iş görüb camaatı məcbur edirlər ki, oruc tutsun. Əslində demokratiyaşüvənlər ki, indiyədək deyirdilər camaatın ixtiyarına verilməlidir, onlar İran məsələsində eyni mövqe ortaya qoya bilmir. Məlum olur ki, demokratik, dünyəvi dövlətlərdə seçimi insanın özünə tapışıran zümrə İran kimi dini dövlətin qanunlarına qarışır, onları qınayır, güya bu demokratiyaya zidd imiş.\nAmma məsələnin əsli budur ki, bizdə həqiqətən də iş insanların öhdəsinə buraxılmır. Bəli, kimsə oruc tutursa demirlər ki, tutma, boğazına bir vedrə su tökmürlər. (Hərçənd zorla töksələr də orucu batil olmaz) Tutmayanı da cərimələmirlər. De gəlki informasiya dövründə yaşadığımız halda KİV vasitəsilə psixoloji hücumlar edirlər. Yəni, bütün teleməkanda Ramazana aid heç nə yoxdur. Uzaq başı bir saat dini bir veriliş efirə gedir ki, bu da qalan saatlarda kütləvi olaraq efirə gedən həyasızlıq, şou verilişləri kimi verilişlərin arasında itib- batır. Bunu ona görə yazırıq ki, soruşmaq istəyirik ki, axı siz nə vaxt xalqa Ramazan mübarəkliyindən danışdınız. Nə vaxt bu xalqın ruhanilərinə imkan verdiniz ki, çıxıb Ramzanda mübarək ayın feyzindən danışsınlar. Belə olan halda xalq əlbəttə ki, orucdan qafil olacaqdır.\nİkinci bir məsələ mübarək Ramazan ayında küçələrdə günorta vaxtı restoranların, dönərxanaların, bundan daha betər olan "pivənoyların" fəaliyyətinin qadağan edilməməsidir. Deyəndə də demokratiyaşüvənlər yenə başlayıb car çəkib deyirlər ki, bu iş insanın öz ixtiyarına buraxılıb. Düzdür, kimsə dindardırsa, Ramazan ayında bu kimi yerlərdə - dinə hörmət edib – işləmirsə ona deməzlər niyə restoranını bağlamısan? Amma mən əminəm ki, bu hal kütləviləşsə, oruc tutmayanlar oruc əhlinə, Ramazana hörmət naminə iftar vaxtına qədər restoranlarını bağlasalar DQDK-nin "mollaları" başda Mübariz müəllim olmaqla çıxıb camaata "moizə edib" deyəcəklər ki, bu iş düzgün deyil.\nBu məsələ qeyd edilməlidir ki, Ramazan ayında iftar vaxtına qədər restoranların hökümət tərəfindən bağladılması iman, din işidir. Vallahi, billahi, indi sərf eləsəydi hökümət adamları söhbəti elə fırladıb restoranları bağladardılar gəl görəsən. Əgər onlarda iman, din, İslama, Ramazana hörmət olsaydı bir qərar çıxarıb, yaxşı mənada bəhanə edib restoranları bağladardılar. Lap tutaq ki, heç qanun da çıxarmırıq, onlar efirdən camaata səslənib desələr ki, ay camaat, gəlin Ramazana qarşı tərbiyəsizlik etməyək, onsuz da ilin 11 ayını küçələrimiz, bulvarımız, şəhərimiz, restoran və barlarımız şeytan nəcisiylə doludur, heç olmasa gəlin mübarək Ramazan ayında araq, pivə, restoranları yığışdıraq camaat buna etiraz etməz.\nƏn mühüm isə budur ki, bu işin hökümət adamları tərəfindən yerinə yetirilməməsi ona görədir ki, onların özləri bu işdə maraqlı deyillər. Çünki özləri din, iman əhli deyil. Özləri oruc tutmur, namaz qılmırlar. Xatırlayırsınız qabaqlar bizim deputatlardan imkan düşdükcə soruşurdular ki, siz oruc tutursunuz? Onlar da həmişə olduğu kimi bəhanə edib deyirdilər ki, bizim iş rejimimiz ağırdır, oruc tuta bilmirik. Sonra da başlayıb Allahın adından min cür "mollalıq" edirdilər. Güya belə olan halda onlar üzürlüdür, Allah onları bağışlayacaq, yaxud ümumiyyətlə bir deputat üçün oruc tutmamaq günah deyil, o xalqın əziyyətini çəkir (inanan daşa dönsün) 10 milyon xalqın 100000 nəfərinin deputatı oruc tutmur ki, işi-gücü çoxdur, güya seçicilərlə maraqlanır, o boyda Türkiyə İran kimi 80, 85 milyonluq xalqın rəhbərləri oruc tutub namaz qılır.\nElə məsələ də budur. Biz qınayanda, bunlar Allaha hörmətsizlik edib restoranların fəaliyyətini qadağan etmir deyəndə deyirlər ki, nə bilirsən? Burdan bilirəm ki, çünki özləri oruc tutmur, namaz qılmır, ibadət etmirlər. Çünki bizim başbilənlər haram yeməkdən qəlbləri qəsavət, ürəkləri piy bağlayıb, bunlar hardan bilsin Allahın hörməti nə olan şeydir. Özü ibadət etməyən insan üçünsə heç də maraqlı deyil ki, Ramazanda pivə içdilər, zina etdilər. rüşvət aldılar. Elə nəsihətimiz də budur ki, günorta vaxtı restoranları, barları, dönərxanaları qapatmamağnız cəhənnəm, heç olmasa Türkiyəyə baxıb ibrət alın. Orada da dövlət dünyəvidir, amma başçılar arasında, deputatlar içində oruc tutub namaz qılanlar mövcuddur. Heç olmasa özünüz namaz qılıb oruc tutun, müsəlman olduğunuz bilinsin. Etmirsinizsə doğrudan da cəhənnəmə (aparırsınız özünüzü.)


Hökumət Gəncənin yollarına pul ayırmalıdır - SÜRÜCÜLƏR ƏZİYYƏT ÇƏKİR - Günün Səsi Hökumət Gəncənin yollarına pul ayırmalıdır - Günün Səsi\nHökumət Gəncənin yollarına pul ayırmalıdır - SÜRÜCÜLƏR ƏZİYYƏT ÇƏKİR\n17 İyun 2022 12:59\nMilli Məvclin bu gün keçirilən iclasında deputat Naqif Həmzəyev ölkədəki bahalaşmadan danışıb.\nNaqif Həmzəyev, həmçinin Gəncədə təyyarə reyslərinin işləməməsi ilə bağlı fikir bildirib: “Gəncə Azərbaycanın ikinci böyük şəhəridir. Çox təəssüflər olsun ki, bu gün Gəncə-Bakı-Gəncə, Gəncə-Naxçıvan-Gəncə təyyarə reysləri işləmir. Artıq pandemiya bitib. Düşünürəm ki, bu məsələyə AZAL tərəfindən, aidiyyatı qurumlar tərəfindən baxılsa, çox yaxşı olar”.\nPrevious Zahid Oruc: ”Milli istehsal olmasa, xaricdən təkcə mal və xidmətlər yox, həm də inflyasiya, siyasi hökmlər və iqtisadi müdaxilə cəhdləri də idxal edəcəyik”\nNext Deputatdan AZAL-a çağrış


access_time12/08/2020 18:31 folder_openİqtisadiyyat\n“Neft strategiyamız Azərbaycan dövlətinə və iqtisadiyyatına uğurlar qazandırıb”\nPrezident İlham Əliyev “Qarabağ” dayaq blokunun dənizə yola salınması ilə bağlı tədbirdə iştirak edib. Ölkə başçısı çıxış edərək mühüm məqamlara toxunub.\nPrezident qeyd edib ki, Azərbaycanda inşa edilmiş və ən böyük qurğu olan “Qarabağ” dayaq blokunun istifadəyə verilməsi əlamətdar hadisədir:\n“Bu layihə bir daha göstərir ki, xarici neft şirkətlərinin Azərbaycanın neft-qaz sənayesinə və potensialına marağı daha da artır. Texnoloji baxımdan nəhəng və mürəkkəb konstruksiya olan Qarabağ dayaq blokunun istifadəyə verilməsi Azərbaycanın qüdrətini göstərir”.\nMillət vəkili Müşfiq Məmmədli “Sherg.az”a açıqlamasında “Qarabağ” dayaq blokunun istifadəyə verilməsinin çox mühüm hadisə olduğunu bildirib. Parlament üzvü vurğulayıb ki, cənab Prezidentin qeyd etdiyi kimi, bu layihə müstəqillik dövründə hazırlanıb və həyata keçirilib:\n“Ümumiyyətlə, kəşfiyyat işlərinin sovet dövründə aparılması dayandırıldı və bu sahə konservləşdirilmiş formada oldu. Azərbaycan müstəqillik əldə etdikdən sonra “Qarabağ” dayaq blokunda geniş kəşfiyyat işləri aparılıb.\nBu işlərin nəticəsində böyük neft ehtiyatının olması aşkar edilib. Daha sonra nəhəng qurğunun istehsalına başlanıb. Bu qurğunun istehsalında 95 faiz yerli mütəxəssislər iştirak edib. Layihənin müstəqillik dövrünə təsadüf etməsi və yerli mütəxəssislərin iştirakının simvolik əhəmiyyəti var.\nÇünki bu, Azərbaycanın neft sənayesinin və Azərbaycan neft elminin hansı səviyyəyə gəlməsinin göstəricisidir”.\nParlamentari qeyd edib ki, dövlətimizin təsisçisi olduğu SOCAR-ın bu sahədə fəaliyyət göstərməsi və böyük pay sahibi olması bir daha göstərir ki, bünövrəsi Ulu Öndər Heydər Əliyev tərəfindən qoyulan neft strategiyası mühüm strateji istiqamətə yönəlib:\n“Bu strategiya Azərbaycan dövlətinə və iqtisadiyyatına uğurlar qazandırıb. Ona görə də “Qarabağ” dayaq blokunda işlərin tamamlanması və fəaliyyəti başlaması üçün dənizə yola salınması mühüm hadisədir”.\nDeputatın sözlərinə görə, ölkəmiz bundan sonrakı dövrdə də öz iqtisadiyyatını diversifikasiya edib, çoxşaxəli istiqamətdə inkişaf etdirməklə yanaşı neft-qaz sənayesinin inkişafını prioritet sahə olaraq saxlayacaq:\n“Bu istiqamətdə yeni texnologiya, yeni yanaşma və yeni idarəetmə modellərindən istifadə ediləcəyi ümidi yaranır”.


Dinc əhalini qətlə yetirən işğalçı Ermənistan layiq olduğu cavabı alacaq - AZƏRTAC – Azərbaycan Dövlət İnformasiya Agentliyi\nDinc əhalini qətlə yetirən işğalçı Ermənistan layiq olduğu cavabı alacaq\nAzərbaycan ərazisinin 20 faizini işğal edərək 1 milyondan çox vətəndaşımızı öz doğma yurdundan didərgin salan faşist niyyətli ermənilər bir çox beynəlxalq təşkilatların çağırışlarına, BMT Təhlükəsizlik Şurasının məlum qətnamələrinə məhəl qoymayaraq, hələ də işğalçı mövqeyində qalırlar. XX əsrin Xatın, Lidiçe, Babi Yar kimi dəhşətli faciələri ilə bir sırada dayanan Xocalı soyqırımı ermənilər üçün yetərli olmadı. “Dənizdən dənizə Ermənistan” kimi sarsaq xülya naminə insanlığa qarşı ən ağır cinayətlərə - dinc əhalinin kütləvi qırğınına əl atmaqdan çəkinməyən barbar ermənilər yeni qətliamlar törətməyə qərar verdilər.\nDeputat qeyd edib ki, işğalçı Ermənistanın silahlı qüvvələri beynəlxalq hüququn norma və prinsiplərini, 1949-cu il tarixli Cenevrə konvensiyalarını və onların Əlavə protokollarını, habelə humanitar atəşkəs razılaşmasının tələblərini pozaraq dinc sakinlərimizi bilərəkdən hədəfə almaqda davam edir.\nAzərbaycan ilə Ermənistan arasında humanitar əsasda atəşkəs elan edilməsinə baxmayaraq, Ermənistan tərəfi öz riyakar xislətinə və təcavüzkar mahiyyətinə uyğun olaraq imzalanan razılaşmanın bütün maddələrini kobud şəkildə pozaraq Azərbaycanın həm cəbhəboyu rayon və kəndlərini, həm də cəbhədən uzaqda yerləşən şəhərlərini ağır artilleriya və raket atəşinə tutur. Ən acınacaqlısı isə odur ki, Azərbaycanın ikinci ən böyük şəhəri olan, 500 mindən çox əhalinin yaşadığı və cəbhə xəttindən uzaqda yerləşən Gəncə erməni vandalları tərəfindən raket və artilleriya atəşinə məruz qalır. Oktyabrın 11-də gecə saatlarında Ermənistanın siyasi-hərbi rəhbərliyinin əmri ilə atılan qadağan olunmuş raket 3 yaşayış binasını yerlə-yeksan etdi. Ermənistanın dinc və günahsız azərbaycanlılara qarşı törətdiyi növbəti terror aktı, barbar və vəhşi hücumu nəticəsində 5-i qadın olmaqla, 10 nəfər həlak oldu, 10-u qadın, 9-u azyaşlı olmaqla, 34 nəfər yaralandı. Uzaqmənzilli raketlə Gəncədə əhalinin sıx yaşadığı məntəqəni vurmaları onların xain planlarının bir hissəsi idi.\n“Ermənistan humanitar atəşkəsin prinsiplərinə riayət etmədiyini, yenidən düşmənçilik və təcavüzkar siyasətini davam etdirdiyini hər addımında təsdiqləyir. Humanitar atəşkəsin elan olunmasından 14 saat sonra Gəncə və Mingəçevir şəhərlərinin işğalçı dövlət tərəfindən yenidən raket hücumuna məruz qalması artıq qırmızı xətti keçmək deməkdir. Həm də raket hücumları Ermənistan ərazisindən, o cümlədən Gorus, Sisian, Vardenis, Cermuk və Berd şəhərlərindən həyata keçirilirsə, bu, bütün regionda sülh və sabitliyə ciddi təhlükədir”, - deyən deputat bildirib ki, düşmənin mülki əhalini və infrastrukturu məqsədyönlü şəkildə hədəfə almasında məqsəd dinc sakinləri təşvişə salmaq idi. Əminliklə deyə bilərik ki, avantürist erməni hakimiyyəti məqsədinə çata, Azərbaycan xalqında, həmçinin Gəncə sakinlərində heç bir təşviş yarada bilmədi. Xalqımız, o cümlədən bütün gəncəlilər düşmən terrorundan, təxribatından çəkinmədən öz işinə davam edir, şanlı ordumuzun uğurlarından daha da ruhlanır. Əminik ki, Azərbaycan haqq mübarizəsində tezliklə qalib olacaq. Günahsız uşaqları hədəfə alan, evlərini yerlə-yeksan edən, dinc əhalini qətlə yetirən işğalçı Ermənistan layiq olduğu cavabı alacaq. Ali Baş Komandan İlham Əliyevin rəhbərliyi ilə Azərbaycan Ordusu düşmən tapdağı altında qalan torpaqlarımızı azad edəcək, erməni təcavüzünə, amansızlığına son qoyacaq.\nAZERTAG.AZ :Dinc əhalini qətlə yetirən işğalçı Ermənistan layiq olduğu cavabı alacaq


Milli.Az azadliq.org-a istinadən bildirir ki, ölkə rəhbəri biznesmenlər və bankirlərin etirazına baxmayıb. Onlar bu dəyişikliyi vətəndaşların mülkiyyəti ilə bağlı konstitsion hüquqlarının pozulması sayırlar.\n"Polis gücü ilə köçürülmə" adlanan düzəlişin ləğvi təkcə bankir və biznesmenlərin etirazına səbəb olmayıb. Hakim "Gürcü arzusu" koalisiyasının özündə də bu məsələyə yekdil baxış yoxdur. Biznes ombudsman Georgi Qvakharia deyir ki, polis gücü ilə köçürmə mövcud vəziyyət üçün daha optimal idi: "Düşünürəm ki, Gürcüstan iqtisadiyyatı yeni qanuni normalara adaptasiya üçün hazır deyil".\nAmma prezident sonda layihəni imzalayıb. O bunu problemli borcluların marağını müdafiə edən "Dəstək və Ədalət" təşkilatının rəhbəri ilə görüşdən dərhal sonra edib. Nana Qadagishvili prezidentlə görüşdən sonra öz sevincini gizlətməyib: "Ümid edirəm ki, prezident bu qanuna bankirlər və biznesmenlərin tələb etdiyi vetonu qoymayacaq. Bu görüş növbəti işgüzar əməkdaşlıq üçün stimul verdi".\n"Yeni qanun dövlətə problem yaradacaq"\nHüquqşünas Levan Alapishvili hesab edir ki, prezident mülkiyyətə zəmanət verən Konstitusuya normalarını pozub. O deyir ki, bu qanun tezliklə dövlətə problemlər yaradacaq. Məsələn, bu günlərdə Dövlət Universitetinin rəhbərliyi yeni qanunun qüvvəyə minməsindən qorxub polis gücünə sakinlərin özbaşına tutduğu binadan çıxarılmasını tələb etdi. Düşünürəm ki, bundan sonra dövlət əmlakının özəlləşdirilməsi kütləvi problemlər yaradacaq. Məhkəmə xərcləri isə vergi ödəyənlər üçün heç də kiçik məbləğ olmayacaq".


Movqe.az bildirir ki, bu sözləri APA-ya açıqlamasında Milli Məclisin deputatı Vahid Əhmədov bildirib.\nV. Əhmədov deyib ki, Rusiyadakı həmin qüvvələr bununla Azərbaycana təzyiq göstərmək istəyirlər: “Müstəqilliyimizə xələl gətirmək niyyəti var. Amma buna baxmayaraq, dövlət başçımızın sözünün əvvəli də, axırı da Azərbaycanın müstəqilliyidir. İndi Rusiyadakı qüvvələr yenə müəyyən müəmmalar axtarırlar. 2013-cü ilin prezident seçkiləri ərəfəsində də müəyyən insanları yoldan çıxarıb, Azərbaycanda nəsə eləmək istədilər. İndi də orada bizə qarşı hazırlıqlar gedir, məlumatımız var. Hazırlaşırlar ki, 2018-ci ildə Azərbaycandakı prezident seçkilərinə qədər təzyiqlər etsinlər. Bu baxımdan ilk addım kimi Ümumrusiya Azərbaycanlıları Konqresinin ləğvi üçün məhkəməyə müraciət olunub. Konqresin ləğvi böyük səhv olacaq. Biz də buna cavabsız qalmayacağıq. Milli Məclis olaraq da müvafiq addımlar atacağıq. Rusiyada azərbaycanlıların sayı çoxdur. Eyni zamanda, Rusiyada 40 milyona yaxın müsəlman yaşayır. Rusiyanın bu addımları bizim üçün problem olmamalıdır. Çünki biz Avropa üçün əhəmiyyətli tərəfdaşıq, müstəqil dövlətik və prezidentimizin bütün addımları müstəqildir. Öz gücümüz var”.\nYeni Azərbaycan Partiyası (YAP) icra katibinin müavini, Milli Məclisin İctimai birliklər və dini qurumlar komitəsinin sədri Siyavuş Novruzov isə APA-ya bildirib ki, artıq məsələ ilə bağlı Milli Məclis, aidiyyəti dövlət qurumları, Azərbaycandakı rus icması Rusiyanın aidiyyəti orqanlarına müraciət göndərib. Bununla yanaşı, S. Novruzov qeyd edib ki, Rusiyada müəyyən dairələrin qərəzli mövqeyi ortadadır: “Buna baxmayaraq, bizimkilər də orada çalışmalıdırlar ki, belə dairələrə fürsət verməsinlər, onlara əsas yaratmasınlar. Yəni, vaxtlı vaxtında tələb olunan sənədləri təqdim etsinlər, sənədlər qaydasında olsun və Rusiya-Azərbaycan münasibətlərinə bizi istəməyən qüvvələrin xələl gətirməsinə yol verməsinlər”.


Paşinyan İlham Əliyevlə olan görüşdən danışdı: “Bu o demək deyil ki, kimsə udub, kimsə uduzub”\n30 Mart 2019 - 00:20\nPaşinyan İlham Əliyevlə olan görüşdən danışdı:“Bu o demək deyil ki, kimsə udub, kimsə uduzub”\nAzərbaycan prezidenti ilə danışıqlardan dərhal sonra Ermənistanın baş naziri Nikol Paşinyan Vyanadakı erməni diasporunun nümayəndələri ilə görüşə yollanıb. İ.Əliyevlə danışıqlardan sonra diasporla görüşlər N.Paşinyan üçün bir növ ənənə halını alıb. Moskvadakı görüşdən sonra da Paşinyan diasporla görüşmüş və ilkin təəssüratları ilə bölüşmüşdü.\nVirtualaz.org Ermənistan KİV-lərinə istinadən xəbər verir ki, bu dəfə baş nazir Azərbaycan prezidenti İlham Əliyevlə görüşünü müsbət qiymətləndirib.\nOnun sözlərinə görə, danışıqlar prosesində irəliləyişin, inqilabın, yaxud da dönüşün baş verdiyini demək olmaz. Lakin vacibdir ki, tərəflərə özlərinin təsəvvürləri, problemləri və gündəlikləri barədə, onun – Paşinyanın hələ Xankəndində bəyan etdiyi proses haqqında danışmağa imkan verən proses başlayıb.\n“Ümid edirəm ki, prezident Əliyev də görüşü müsbət qiymətləndirəcək. Mən müsbət qiymətləndirdiyimi deyəndə, bu o demək deyil ki, kimsə udub, kimsə uduzub. Bizim qeydə almalı olduğumuz əsas dəyişiklik odur ki, çıxıb mən qalib gəldim, o isə uduzdu demək kimi bir öhdəlik yoxdur. Söhbət başlayıb, hər bir tərəfin öz təsəvvürü var. Münaqişənin çox dərin kökləri var. Vəziyyət çox mürəkkəbdir, problem çox dərindir”, – baş nazir deyib.\n“İndi aşağıdakı məsələlərin üzərində düşünməyin əsl vaxtıdır. Misal üçün, münaqişə tərəfləri səy göstərə bilərlərmi ki, təmas xəttində vəziyyət sabit qalsın, tərəflər buna nail ola bilərlərmi ki, sərhədyanı kəndlər normal həyatlarını yaşasınlar, kənd təsərrüfatı ilə məşğul olsunlar və qarşı tərəfin atəşinə tuş gələcəklərindən qorxmasınlar”.\nO ümid etdiyini bildirib ki, bu məsələlərlə bağlı qiymətləndirməsi və Əliyevin görüşə verəcəyi qiymət bir-birindən çox fərqlənməyəcək.


Sabiq MTN generalları və vəzifəlilərlə bağlı qərar verildi\n11 fevral, 2019 [12:21]\nBakı Apellyasiya Məhkəməsində sabiq MTN-in generalları və digər yüksək rütbəli şəxslərinin barəsində olan hökmdən apellyasiya şikayətinə baxılıb.\nNazirliyin Transmilli İqtisadi Cinayətkarlığa Qarşı Mübarizə Baş İdarəsinin rəisi olmuş Sübahir Qurbanov, Monitorinq Mərkəzinin sabiq rəhbəri Teymur Quliyev, polkovnik Füzuli Əliyev və onların tabeliyində işləmiş daha dörd nəfər barələrində çıxarılmış hökmün dəyişdirilməsini istəyiblər.\nBizimyol.info xəbər verir ki, hakim Sahibxan Mirzəyevin sədrlik etdiyi iclasda prokuror çıxış edərək, şikayətlər əsassız olduğunu deyib və Bakı Hərbi Məhkəməsinin çıxardığı hökmün qüvvədə sxlanmasını istəyib.\nMüdafiəçilər isə replika hüququndan istifadə edərək, hökmün ləğv edilərək, təqsirləndirilənlərə bəraət verilməsini istəyiblər.\nMəhkəmə şikayətlərinin təmin olunmamması və Bakı Hərbi Məhkəməsinin qüvvədə saxlanması barədə qərarı elan edib.\nSabiq MTN-çilər qanunsuz dinləmələrdə, iş adamlarının əmlaklarını hədə-qorxu ilə əllərindən almaqda, onları qanunsuz şəkildə günlərlə MTN-də saxlamaqda və başqa əməllərdə təqsirli biliniblər.\nE.Əzizov hökmdən şikayət verməyib. N.Mürvətova öncə şikayət versə də, sonradan geri götürüb. E.Əliyev də 2018-ci ilin oktyabrında azadlığa çıxdığına görə şikayətindəm imtina edib.


Saleh əməl sahibləri - Əhli-Beyt\nHome Məqalələr Saleh əməl sahibləri\nSaleh əməl sahibləri\nMuhamməd (s.ə.v.) ümməti və Müsəlman Türk Milləti olaraq əvvəlkindən daha çox birliyə, həmrəyliyə, qardaşlığa ehtiyacımız var. Həm xaricdən gələn, həm də içəridə olan fitnələr iki milyardlıq İslam dünyası olaraq bizi parçalayır və bir-birimizlə qarşı- qarşıya qoyur.\nAllah Qurani-Kərimdəki Bəqərə surəsinin 191 və 217-ci ayələrində bunları buyurur: “Fitnə (zülm və təzyiq, fəsad, dindən döndərməyə çalışmaq) bir insanı öldürməkdən daha ağırdır / daha böyükdür”.\nAllah Rəsulunun (s.ə.v) bu günümüzü tam olaraq təsvir edən hədisi-şərifləri vardır ki, bunları sizinlə bölüşmək istəyirəm: “Gecənin zülmət qaranlığına bənzəyən fitnə-fəsadlar üzə çıxmadan əvvəl saleh əməllərə tələsin! O gün insan mömin olaraq səhər oyanacaq, axşam isə kafir olaraq evinə dönəcək və ya axşam mömin, səhər isə kafir olacaq. İnsan dinini əhəmiyyətsiz dünyəvi maraqlara satacaq ” (Müslim, İman, 186).\nBu hədisi – şərif qulağımızda sırğa olmalı və bizi daima ayıq tutaraq yolumuzu aydınlatmalıdır.\nYenə Allah Rəsulu (s.ə.v) belə buyurur: “Yeddi şey gəlmədən əvvəl saleh əməllərə tələsin! Nə gözləyirsiniz?\n– Hər şeyi unutduran yoxsulluğumu, azdırıb yoldan çıxaran zənginliyimi?\n– Sağlamlığı pozan xəstəliyimi, ağlı başdan aparan yaşlılığımı?\n– Anidən gələn ölümümü, yoxsa gözlənilənlərin ən şərlisi olan Dəccalımı?\n– Yoxsa qiyamət gününümü? O qiyamət hamısından daha şiddətli və acıdır” (Tirmizi, Zühd, 3.)\nBəli, bu hədislərdən anladığımız kimi fitnə və fəsadlardan uzaq olmağın ən etibarlı, ən zəmanətli yolu saleh əməllərə yapışmaqdır. Allah Təala nemət verdiklərini bizə bildirərkən salehləri də / saleh əməl sahiblərini də sadalayır: “Allaha və Peyğəmbərə itaət edənlər Allahın nemətlər verdiyi nəbilər (peyğəmbərlər), siddiqlər, şəhidlər və salehlərlə (yaxşı əməl sahibləriylə) bir yerdə olacaqlar. Onlar necə də gözəl yoldaşlardır!” (Nisa-69)\nNə üçün Allah başqa bir surə deyil, hər namazın hər rükətində Fatiha surəsini oxumağımızı əmr edir? Bu barədə heç düşündünüzmü? Mömin olaraq Fatihə surəsini gündə ən azı 40 dəfə oxuyuruq və gündəlik 5 dəfə namazda ümumilikdə 40 rükət qılırıq. Buna işrak, əvvabin və təhəccüd kimi nafilə namazları da əlavə etsək, say daha da artacaq.\nFatiha surəsi demək olar ki, Quranın bir xülasəsidir və bizim üçün bir yol xəritəsidir.\nAllah bizə bu surədə həyat ölçüsünü verir: “ Biz yalnız Sənə ibadət edirik və yalnız Səndən kömək diləyirik! Bizi doğru (düz) yola yönəlt! Nemət verdiyin kəslərin yoluna! Qəzəbə düçar olmuş yəhudilərin və (haqdan) azmış xristianların yoluna yox! ” (Fatihə, 5-7)\nYuxarıdakı ayədən də anlaşıldığı kimi, bu nemət verilənlərdən biri də salehlərdir. Mömin olaraq fitnədən qorunmaq və fitnələrə vasitə olmamaq istəyiriksə, saleh əməllərdən yapışıb salehlərlə bir yerdə olmalıyıq. Beləliklə, o vəhdəti, birliyi, o qardaşlığı əldə etmiş, yaşamış olarıq.\nProf. Dr. Heydər Başın bir duası ilə yekunlaşdıraq: “Allah bizləri qəlblərində Allahı iqtidar edənlərdən eləsin”.\nSalam və dualarla …\nMəqalənin müəllifi: Heydər Bektaş.\nTərcümə edən: Anar Salayev.\nPrevious articleNisa surəsi 45-ci ayə\nNext articleAllaha (c.c.) qulluqda ibadətin rolu #2